Banyak Main Telefon Pintar Punca Kesihatan Mental Remaja Makin Terjejas, Betul Ke?

Anda pasti mengetahui tentang keburukan telefon pintar kepada kanak-kanak dan remaja. Tetapi lebih bahaya, gajet tersebut juga dikatakan boleh beri
kesan kepada kesihatan mental
, benarkah?

Untuk mendapatkan lebih banyak info tentang Keibubapaan, sila dapatkannya
di sini.

Keburukan telefon pintar

Kita selalu
beranggapan bahawa penggunaan gajet
, seperti telefon pintar akan mendatangkan kesan negatif kepada aspek kesihatan mental penggunaannya terutama remaja dan kanak-kanak.

Tetapi, benarkah keburukan telefon pintar membuatkan seseorang itu mengalami gangguan mental?

Sebelum kita pergi dengan lebih jauh untuk melihat adakah wujudnya hubung kait antara kesihatan mental
dengan penggunaan telefon pintar
 mahupun gajet.

Apa kata kita fahami dahulu apa yang dikatakan tentang masalah kesihatan mental?

Masalah kesihatan mental

Sejujurnya masalah kesihatan mental adalah sukar untuk dikenal pasti.

Ia lebih melibatkan kepada emosi, cara berfikir dan apa yang anda rasakan.

Seorang individu kanak-kanak atau remaja boleh mengalami
masalah kesihatan berkaitan mental
 sama seperti individu dewasa.

Simptom dihadapi mungkin sukar untuk dilihat atau dikesan.

Sebagai ibu bapa, anda perlu tahu tanda anak anda menderita kesihatan mental untuk membantu mereka mengatasi masalah tersebut.

Ekspresi bagi kanak-kanak mahupun remaja yang mengalami masalah kesihatan mental mungkin berbeza dengan individu dewasa dengan masalah kesihatan yang sama.

Contohnya,
kanak-kanak atau remaja dengan kemurungan
 akan bertingkah laku lebih terganggu berbanding individu dewasa kemurungan yang kebanyakannya akan berasa sedih.

Antara simptomnya

Kegelisahan
– bertindak balas terhadap situasi tertentu seperti ketakutan, kebimbangan dan juga gementar.

Gangguan tingkah laku – cenderung melanggar peraturan dan mempunyai tingkah laku antisosial dalam persekitaran berstruktur seperti sekolah.

Gangguan perkembangan – keliru dalam pemikiran dan secara umumnya sukar memahami dunia di sekelilingnya.

Gangguan pemakanan – mempunyai tingkah laku luar biasa seperti emosi yang tertekan apabila dipaksa untuk makan.

Gangguan emosi –
berasa sedih setiap masa
, dan perubahan emosi kerap berlaku.

Skizofrenia
 – satu gangguan serius berkaitan dengan persepsi dan pemikiran yang terganggu. Gangguan ini merupakan masalah kesihatan yang serius apabila kanak-kanak melakukan pergerakan berulang, secara tiba-tiba dan pergerakan yang tidak mempunyai sebarang makna.

Kaitan kesihatan mental & telefon pintar

Ada satu kajian yang diterbitkan dalam jurnal
Clinical Psychological Science.

Ia mencadangkan bahawa penggunaan telefon pintar atau gajet dan
melayari internet
 bukanlah sesuatu yang mendatangkan kesan negatif kepada individu remaja.

Kajian yang dilakukan ini adalah untuk mengesan sama ada penggunaan telefon pintar yang dikaitkan sebagai teknologi digital untuk tempoh yang lama oleh remaja mempunyai kaitan dengan tahap kesihatan mental yang tidak sihat.

Menurut penyelidik yang terlibat
terdapat sedikit sahaja bukti yang mengaitkan mengenai hubungan langsung
penggunaan teknologi digital
 harian dengan tahap kesihatan mental remaja.

Bantu kurangkan tekanan

Berdasarkan kajian itu, mungkin sudah tiba masanya untuk individu dewasa berhenti berdebat mengenai keburukan telefon pintar mahupun sebarang gajet serta medium sosial
terhadap kesihatan mental remaja
.

Ini kerana ia berbeza dengan kepercayaan umum yang mengatakan keburukan telefon pintar mahupun
platform media sosial
menyebabkan masalah dan kerosakan kepada remaja.

Para penyelidik mendapati tidak banyak kesan yang menyokong kepada kepercayaan umum.

Ia mengaitkan telefon pintar dan platform atas talian dengan peningkatan risiko kepada masalah berkaitan kesihatan.

Kajian terhadap 2000 orang remaja

Penyelidikan yang dilaksanakan ini melibatkan kajian tinjauan kepada lebih 2,000 remaja.

Seterusnya kajian secara intensif kepada subkumpulan yang melibatkan 400
remaja dengan penggunaan telefon pintar
 untuk beberapa kali sehari selama dua minggu.

Remaja yang terlibat dalam kajian tersebut adalah dalam usia 10 hingga 15 tahun.

Ia mewakili penduduk daripada pelbagai segi ekonomi dan kaum yang menghadiri sekolah awam di Carolina Utara.

Daripada kajian yang dilakukan, penyelidik mengumpulkan laporan mengenai
simptom kesihatan mental dari remaja
 sebanyak tiga kali sehari.

Malah remaja yang terlibat dalam uji kaji ini juga turut melaporkan penggunaan teknologi harian pada setiap malam.

Hasil keputusan laporan mendapati, golongan remaja yang cenderung kepada penggunaan teknologi digital tidak menunjukkan sebarang perkaitan dengan tahap mental yang tidak sihat.

Sebaliknya, remaja yang lebih kerap menggunakan
teknologi seperti telefon pintar
 untuk menghantar mesej teks dilaporkan mempunyai emosi yang lebih baik.

Mereka akan kurang tertekan, berbanding dengan remaja yang tidak.

Terhadkan penggunaan telefon pintar

Jadi, kita sebenarnya tidak boleh menafikan memang ada
keburukan telefon pintar kepada pelajar
 dan kebaikan di dalam masa sama mahupun teknologi digital dalam kehidupan seseorang individu.

Walau bagaimanapun, mungkin masih perlu ada batasan dalam
kebebasan untuk menggunakan telefon pintar
 dan sebarang teknologi digital terutama bagi kanak-kanak dan remaja.


Vape Dan Rokok Elektronik Mungkin Diharamkan - Timbalan Menteri Kesihatan

Rentetan
desakan 50 Badan Bukan Kerajaan (NGO)
 yang menggesa agar kerajaan  mengharamkan vape, pihak Kementerian Kesihatan Malaysia (KKM) kini sedang meneliti beberapa pilihan bagi membendung penggunaan alat tersebut. Pilihan yang ada termasuklah menguatkuasakan peraturan jualan yang ketat ataupun memutuskan agar vape diharamkan sepenuhnya.

Mengkaji keperluan agar vape diharamkan

Menurut Timbalan Menteri Kesihatan, Dr Lee Boon Chye, langkah tersebut dilihat perlu memandangkan masalah penggunaan rokok elektronik dan vape dilihat semakin tidak terkawal dalam kalangan pelajar sekolah. Selain gejala tersebut, semakin ramai ibu bapa, persatuan pengguna dan agensi-agensi berkepentingan, termasuklah Majlis Kawalan Tembakau Malaysia (MCTC), menyeru agar vape diharamkan sepenuhnya. Walau bagaimanapun, beliau berkata pihaknya masih memerlukan lebih banyak data maklumat berhubung perkara itu sebelum sebarang keputusan dibuat.

“Keputusan belum diputuskan sama ada e-cigaratte atau vape diharamkan seratus peratus ataupun kita nak kenakan sekatan yang ketat dari segi penjualan ada nikotin atau penjualan tanpa nikotin. Jadi ini beberapa pilihan yang kita kaji melalui jawatankuasa khas tersebut di mana saya adalah pengerusinya dan keputusan akan dibuat sebaik sahaja kita ada maklumat yang selanjutnya,” kata beliau.

Tambah beliau lagi, keputusan yang muktamad berkaitan isu ini dijangka akan diumumkan pada tahun depan, berdasarkan himpunan maklumat dan data yang mereka perlukan. Sebelum ini, media telah melaporkan bahawa pihak KKM akan membentangkan akta baharu berkaitan pengunaan tembakau, vape, rokok elektronik dan sisha di Parlimen selewat-lewatnya pada persidangan sesi Mac depan.

Ketagihan nikotina melalui alat berbeza

Ramai pelajar sekolah terpedaya dengan promosi-promosi vape yang turut disokong oleh selebriti dan juga artis terkemuka tanah air. Walaupun berbeza kaedah pembakarannya, kedua-dua tembakau dan juga vape membekalkan nikotina kepada pengguna. Ini sekaligus akan menggagalkan usaha kerajaan dalam membasmi ketagihan nikotina yang sebelum ini, diperolehi melalui rokok tembakau.

Selain itu, penjualan rokok elektronik dan vape yang tidak terkawal di negara kita menyebabkan tiada piawaian kandungan cecair. Pengguna turut berupaya untuk mencampur perisa yang berbeza-beza, selain mempunyai keupayaan untuk menambah kandungan nikotina dalam cecair yang mereka sedut.

Jika anda berminat untuk berhenti merokok, dapatkan bantuan berhenti merokok yang efektif di
klinik-klinik mQuit
 di seluruh negara. Layari laman sesawang
jomquit
 untuk mengetahui lebih lanjut.


Sindrom Pra-Haid

Sindrom pra-haid (PMS) dicirikan dengan simptom yang pelbagai, termasuk perubahan emosi, payudara sakit, mengidam makanan, keletihan, cepat marah dan kemurungan. Kira-kira 3 daripada 4 wanita mengalami sindrom ini sebelum putus haid.

PMS menyebabkan perubahan pada emosi, tingkah laku, kesihatan fizikal, seperti yang dinyatakan di bawah:

Sakit sendi atau otot;

Sakit kepala;

Keletihan;

Penambahan berat badan yang terkait dengan pengekalan cecair;

Kembung perut;

Payudara sakit;

Naik jerawat;

Sembelit atau cirit-birit;

Ketegangan atau kebimbangan;

Perasaan tertekan;

Perubahan emosi dan cepat marah;

Perubahan selera makan dan mengidam makanan;

Masalah tidur (insomnia);

Tidak mahu bersosial;

Fokus yang lemah;

Simptom dan tanda-tanda PMS boleh menyebabkan dari sedikit hingga ketidakselesaan yang teruk bagi wanita dengan PMS dan hilang dalam masa empat hari selepas permulaan haid bagi kebanyakan wanita tanpa rawatan. Walau bagaimanapun, dalam beberapa kes, rawatan dan perubahan gaya hidup adalah diperlukan untuk membantu anda mengurangkan atau menguruskan tanda-tanda dan simptom-simptom sindrom pra-haid. Anda perlu menghubungi doktor anda jika simptom PMS menjejaskan aktiviti harian dan kesihatan anda.

Dalam kebanyakan kes, perubahan gaya hidup boleh membantu mengurangkan simptom-simptom PMS, seperti: mengubah diet anda, memasukkan senaman ke dalam rutin biasa anda dan mengurangkan tekanan.

Tetapi bergantung kepada tahap simptom anda, beberapa ubat-ubatan boleh diambil untuk mengurangkan simptom:

Antidepresan: digunakan untuk mengurangkan simptom mod.

Ubat anti-radang bukan steroid (NSAID) digunakan untuk mengurangkan kekejangan dan ketidakselesaan payudara.

Hormon pencegah kehamilan.


Kesan Jangka Pendek Guna Pita Kinesio pada Wanita Hamil

Wanita mengandung mungkin berpengalaman merasai sakit belakang pada waktu tertentu semasa mereka hamil. Sementara anda mahu mengelakkan ubat-ubatan, anda mungkin mendapati pita kinesio adalah alternatif yang dapat membantu. Mari kita lihat kesan jangka pendek penggunaan pita kinesio pada wanita hamil.

Menyokong struktur lumbosakral

Apabila anda mengandung, bayi anda dan tisu lain membesar di dalam perut; oleh itu, badan anda memerlukan sokongan untuk membawa berat yang berlebihan. Penggunaan pita kinesio boleh menyediakan sokongan kepada struktur yang dinamik seperti otot. Otot yang kuat boleh membantu anda memelihara bayi anda sementara anda menjalani aktiviti seharian seperti biasa.

Meningkatkan kestabilan

Penggunaan pita kinesio boleh membantu dalam meningkatkan kestabilan anda dan memelihara tulang belakang anda. Apabila anda hamil, badan anda mungkin cenderung untuk melepaskan hormon relaxin yang menyebabkan ligamen di kawasan pelvis merehatkan dan melonggarkan sendi. Apabila ligamen yang menyokong tulang belakang anda lebih longgar, kestabilan akan berkurangan. Kekurangan kestabilan akan membawa kepada sakit belakang semasa hamil.

Mengurangkan tekanan paraspinal

Penggunaan pita kinesio dikatakan berkesan untuk mengurangkan tekanan pada otot paraspinal. Otot paraspinal ialah otot yang terletak di bahagian belakang badan menyokong tulang belakang anda. Berat badan yang anda bertambah semasa anda hamil boleh menambah tekanan pada tulang belakang dan tisu di sekelilingnya.

Merangsang tisu konektif

Tisu konektif menghubungkan struktur di dalam badan anda bersama, membentuk rangka yang menyokong organ-organ dan melindungi tubuh badan anda. Tisu konektif adalah di seluruh badan. Ia diperbuat daripada fiber, bahan asas dan sel-sel.  Semasa anda hamil, tisu konektif boleh menjadi dehidrasi dan kekurangan bekalan darah, yang mana boleh menyebabkan sakit belakang.

Penggunaan pita kinesio boleh merangsang tisu-tisu dengan berkesan bergantung kepada tempat pita ditampal. Kemudian air dan darah akan mengalir lebih mudah ke kawasan tersebut.

Ia juga dikatakan mampu mengurangkan sakit di bahagian bawah belakang badan untuk wanita hamil. Walau bagaimanapun, anda perlu berbincang dengan pegawai kesihatan tentang pilihan rawatan yang ada untuk menentukan penggunaan pita kinesio sesuai dengan keadaan anda.


Mandian Air Panas Boleh Jejas Kesuburan Lelaki? Ini Kata Pakar Tentangnya!

Mandian air panas akan jejas kesuburan lelaki? Penemuan daripada satu kajian selama 3 tahun menyokong kenyataan bahawa lelaki perlu
mengelakkan dari memberikan sperma
 mereka haba yang berlebihan!

Mandian air panas & lelaki

Sperma diketahui paling baik dalam persekitaran yang sejuk dan sebab itulah buah zakar terletak di luar badan manusia di dalam skrotum.

Kajian yang lain telah mendedahkan haba daripada penggunaan komputer riba dan
 memakai seluar dalam yang ketat
 boleh mengurangkan kesuburan seperti yang dilaporkan oleh
Journal of Society Brazil Urology
.

Para penyelidik dari University of California, San Francisco, menyatakan bahawa walaupun ia telah difahami selama beberapa dekad bahawa ‘haba basah’
 boleh menjejaskan kesuburan
, kajian yang ada mengenainya sangat sedikit.

Lelaki yang datang ke klinik kesuburan yang terdedah kepada ‘haba basah’ lebih daripada 30 minit setiap minggu melalui mandi tab panas, telah dipilih untuk kajian ini.

Apa pula kata pakar tentang perkara ini?

Bilangan sperma dalam lima daripada 11 lelaki yang mengalami masalah kesuburan meningkat sebanyak 49% selepas mereka berhenti menggunakan tab panas untuk beberapa bulan.

Selepas tiga hingga enam bulan tidak menggunakan tab panas, hampir separuh daripada lelaki terbabit menunjukkan
peningkatan lima kali ganda pada bilangan sperma
.

Mobiliti sperma pula meningkat dari 12% kepada 34% bagi mereka yang berhenti menggunakan tab panas.

Lima daripada enam lelaki yang tidak menunjukkan perubahan adalah perokok kronik, di mana penyelidik mengatakan bahawa ia boleh mempengaruhi kekurangan pada tindak balas.

Ketua penyeldik, Dr. Paul Turek, Pengarah Pusat Kesihatan Reproduktif UCSF Male berkata projek yang mereka telah diusahakan adalah cadangan dan perkara-perkara yang perlu dielakkan bagi pasangan jika mereka mahu mempunyai anak.

Beliau menjawab bahawa jika
 lelaki boleh meningkatkan kesuburan mereka
 dengan mengelakkan mandian air panas, pasangannya mungkin tidak memerlukan IVF atau memilih rawatan kurang invasif.

Beliau berkata sebenarnya wanita lebih suka untuk cuba mendapatkan anak secara semula jadi tanpa teknologi – adalah satu cara untuk membantu mereka berbuat demikian.

Menurut Dr. Turek, satu-satunya kajian lain yang diterbitkan berkaitan hubungan antara mandian air panas dan kesuburan adalah pada tahun 1965.

Selepas terdedah kepada ‘haba basah’ selama 30 minit berselang hari, penyelidik mendapati penurunan sementara pada penghasilan sperma tetapi tidak
 melihat kepada kualiti sperma
 sebelum dan selepas kajian.

Bagaimana ingin tingkat kesuburan lelaki?

Kesuburan lelaki boleh ditingkatkan dengan pelbagai cara
antaranya adalah diet dan senaman
.

Dari segi diet pula, lelaki perlu mengambil coklat gelap, tiram, telur, pisang, bayam, walnut, lobak merah, buah beri, macca atau ginseng.

Sebagai alternatif, lelaki boleh mendapatkan suplemen dan vitamin A, B, C atau asid folik keran
a ini boleh
meningkatkan kuantiti serta kualiti sperma
 mereka.

Untuk senaman pula, lelaki boleh cuba menunggang, berjoging, berenang dan juga yoga untuk meningkatkan kesuburan mereka.


Suka Paha, Kepak Atau Dada Ayam? Ini Jumlah Kalori, Protein & Lemak Setiap Bahagian Ayam

Jika makan ayam, anda gemar memilih bahagian ayam yang mana satu? Ada yang sukakan bahagian kepak, ada yang gemar ayam bahagian
thigh
, dan ada juga yang sangat suka makan kaki ayam.

Di sebalik kegemaran anda terhadap potongan ayam seperti
ayam bahagian
tight
 ini, tahukah anda bahagian manakah yang rendah kalori tetapi tinggi kandungan protein? Ini yang patut anda tahu.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Bahagian ayam berbeza berikan jumlah kalori dan protein yang berbeza

Ayam merupakan lauk pilihan popular apabila seseorang itu ingin memilih sumber protein tanpa lemak. Ini kerana ayam mengandungi kandungan protein yang tinggi dan rendah lemak dalam satu-satu hidangan.

Selain itu, ia mudah untuk dimasak di rumah dan tersedia di kebanyakan restoran atau kedai makan.

Hidangan ayam
 boleh didapati pada hampir semua menu, tidak kira jenis masakan atau hidangan yang anda makan.

Tahukah anda, bahawa setiap potongan ayam itu mempunyai kiraan kalori, lemak dan nilai pemakanan yang sedikit berbeza selain bergantung juga dengan cara penyediaannya.

Bahagian ayam dan jumlah nutrisinya

Untuk difahami dengan lebih baik, ini penerangan lanjut mengenai jumlah kalori, protein dan lemak bagi setiap potongan ayam yang biasa anda makan.

#1. Bahagian dada

Dada ayam
 merupakan salah satu potongan ayam yang paling popular. Ia tinggi protein dan rendah lemak, menjadikannya pilihan yang sangat baik untuk mereka yang cuba menurunkan berat badan.

Ia juga pilihan yang popular bagi mereka yang sedang membina otot badan.

Satu dada
ayam tanpa kulit
, tanpa tulang dan telah dimasak (172 g) mempunyai pecahan nutrisi seperti berikut:

Kalori
: 284

Protein: 53.4 g

Karbohidrat: 0 g

Lemak: 6.2 g

Untuk 100 g hidangan dada ayam, ia akan memberikan sekitar 165 kalori, 31 g protein, dan 3.6 g lemak.

Ini bermakna, kira-kira 80% kalori dalam dada ayam berasal daripada protein dan 20% lagi berasal daripada lemak.

#2. Kepak ayam

Kepak ayam merupakan antara potongan ayam yang amat digemari oleh penulis.

Tahukah anda bahawa kepak ayam merupakan antara potongan ayam yang paling sihat, selagi mana ia tidak dimasak dengan kaedah yang akan menambahkan jumlah kalorinya.

Satu kepak
ayam tanpa kulit
 dan tanpa tulang (21 g) mengandungi:

Kalori: 43

Protein
: 6.4 g

Karbohidrat: 0 g

Lemak: 1.7 g

100 g kepak ayam memberikan anda 203 kalori, 30.5 g protein, dan juga 8.1 g lemak. Ini bermakna 64% daripada kalori datang daripada protein dan 36% daripada lemak.

#3. Ayam bahagian thigh

Bahagian ini mungkin merupakan antara potongan yang sering dicari-cari jika datang ke kedai makan.

Bahagian atas paha ayam ini lebih lembut dan berperisa berbanding daripada dada ayam kerana kandungan lemaknya yang lebih tinggi.

 Satu
thigh
 ayam
tanpa kulit
, tanpa tulang dan telah dimasak (116 g) mengandungi:

Kalori: 208

Protein: 28.8 g

Karbohidrat
: 0 g

Lemak: 9.5 g

Satu hidangan 100 g
thigh
 ayam menyediakan sebanyak 179 kalori, 24.8 g protein, dan 8.2 g lemak. Oleh itu, 55% daripada kalorinya berasal daripada protein manakala 45% pula berasal daripada lemak.

#4. Bahagian ayam: Paha

Biasanya, kanak-kanak lebih menggemari bahagian paha ayam ini. Seketul paha ayam tanpa kulit dan tanpa tulang (96 g) mengandungi sekitar:

Kalori: 149

Protein: 23.2 g

Karbohidrat: 0 g

Lemak
: 5.5 g

Manakala bagi setiap 100 g paha ayam pula, ia mempunyai 155 kalori, 24.2 g protein dan 5.7 g lemak.

Apabila bercakap tentang kiraan kalori, kira-kira 65% daripadanya berasal daripada protein manakala 35% pula berasal daripada lemak.

Bahagian paha ayam biasanya mempunyai kandungan lemak yang banyak. Oleh itu, elakkan makan
kulit ayam
 yang melapisi daging paha tersebut bagi mengurangkan jumlah kalori dan juga lemak.

Kesimpulan

Jika disusun mengikut bahagian ayam yang paling sihat, tentunya
dada ayam
 berada di kedudukan yang pertama.

Ia kemudiannya diikuti dengan kepak ayam,
thigh
 dan kemudiannya
paha ayam
.

Namun, ia juga bergantung kepada cara pemakanan dan kaedah memasaknya.


Nak Banyakkan Susu Badan? Cuba Ambil 5 Makanan SUNNAH Ini, Lagipun Ramadhan Bakal Tiba!

Kami ingin bertanya kepada anda, apakah persamaan yang boleh anda dapati antara kurma, buah delima, buah zaitun, anggur dan buah tin? Makanan sunnah?

Masih meneka? Kami beritahu anda sekarang. Benar, kesemuanya adalah jenis makanan sunnah yang digalakkan untuk dimakan oleh Nabi Muhammad S.A.W.

Kesemua makanan ini amat disarankan untuk dimakan terutamanya bagi mereka yang beragama Islam. Namun, tidak ramai yang benar-benar mengetahui manfaat di sebalik pemakanan makanan sunnah ini.

Kami ingin kongsikan kepada pembaca semua berkenaan khasiat makanan sunnah ini yang telah terbukti secara saintifik.

#1. Kurma

Siapa sahaja yang tidak mengenali buah yang satu ini. Kurma amat sinonim dengan bulan Ramadan sebagai satu juadah pembuka sebelum menikmati hidangan lain ketika berbuka puasa.

Tahukah anda, kurma adalah sejenis buah yang
berfungsi sebagai
galactagogue
 atau penggalak susu untuk ibu hamil
.

Buah kurma bertindak meningkatkan kualiti dan kuantiti susu ibu dan ia telah disokong melalui kajian yang menunjukkan terdapat peningkatan dari segi kuantiti susu yang dihasilkan.

Selain itu
kurma juga bertindak sebagai pembekal tenaga segera untuk ibu hamil disebabkan oleh kandungan karbohidratnya yang tinggi
, selain 15 jenis kandungan garam dan mineral.

#2. Delima

Buah ini biasanya dimakan secara terus atau diminum sebagai jus dan dijadikan jem
.

Untuk pengetahuan anda, kandungan polifenol yang tinggi dalam buah delima mempunyai kesan yang baik
terhadap perlindungan sel saraf otak daripada sebarang kerosakan, degenerasi dan kerosakan fungsi otak
.

 Ia membantu dalam menambah fungsi ingatan kita melalui peningkatan komponen penting untuk pengaktifan otak.

#3. Anggur

Jika segar digelar anggur, tetapi jika kering ia digelar kismis. Inilah buah yang mempunyai dua nama berdasarkan keadaannya
.

Untuk pengetahuan anda,
anggur mengandungi pelbagai sebatian polifenol termasuklah flavonoid, asid fenolik dan resveratrol
.

 Berdasarkan kajian, pengambilan sebatian ini melalui pemakanan anggur akan mengurangkan kadar kematian akibat masalah kardiovaskular.

Flavonoid yang terkandung di dalam anggur juga berpotensi membantu menurunkan tekanan darah.

#4. Buah zaitun

Buah zaitun mengandungi kandungan asid oleic yang berpotensi berkesan melawan sel kanser payudara, kolon dan prostat.

Pengambilan buah zaitun boleh
mencegah pertumbuhan sel kanser lebih daripada 25% bagi kanser kolon
, 15% bagi kanser payudara dan
10% kanser prosta
t.

Selain itu, peningkatan pengambilan buah zaitun juga dikaitkan dengan penurunan risiko untuk anda mengalami rheumatoid arthritis atau sakit sendi.

#5. Buah tin

Buah tin dianggap sebagai salah satu makanan
superfood
. Buah tin mengandungi kandungan kalori yang rendah dan tidak mengandungi sebarang kandungan lemak.

Buah tin juga merupakan sumber kalsium yang baik yang
boleh mengelakkan anda daripada memiliki osteoporosis atau kerapuhan tulang
.

Selain itu, buah tin juga
merupakan sumber antioksidan yang sangat berkualiti yang boleh membantu anda mengurangkan kerosakan sel akibat radikal bebas
.

1001 manfaat makanan sunnah

Saranan Nabi Muhammad S.A.W berkenaan cadangan pemakanan makanan yang sihat seperti di atas telah terbukti secara saintifik.

Oleh itu, tiada sebab untuk anda tidak mengamalkan pemakanan yang sihat sepanjang hari sedangkan Nabi Muhammad juga turut menggalakkan amalan pemakanan yang sihat. Jangan berasa ragu dan makanlah secara bersederhana.

Ada banyak lagi makanan sunnah lain yang disarankan untuk diambil seperti habbatus sauda dan susu kambing. Kesemuanya juga terbukti memberikan manfaat kepada kesihatan diri manusia.

Ingat, walaupun ia adalah makanan sunnah, setiap pengambilan makanan perlulah diambil secara berpada-pada tanpa berlebih-lebihan.


Ini Aspek Penjagaan Bayi Minggu Ke-9 Yang Perlu Ibu Bapa Ketahui, Barulah Hilang Rasa Risau!

Sudah 9 minggu si kecil melihat dunia? Masih jauh lagi perjalanan kehidupannya. Ini antara perkembangan bayi 2 bulan ke atas yang perlu ibu bapa ketahui. Ketahui juga
berat badan bayi
 yang sihat. Barulah mudah nak jaga anak nanti!

Untuk mendapatkan lebih banyak info tentang Keibubapaan, sila dapatkannya
di sini.

Perkembangan & perlakuan anak

Perkembangan bayi 2 bulan

Bayi anda kini pada
minggu ke sembilan
 atau berusia 2 bulan. Antara perkembangan bayi 2 bulan adalah mereka boleh membezakan antara suara biasa didengar dan bunyi lain, dan mereka menjadi pendengar yang lebih baik.

Mereka juga boleh menunjukkan kepada anda bahawa mereka selaras dengan persekitaran mereka. Perhatikan bagaimana mereka melihat untuk mendengar bunyi-bunyi tertentu.

Komunikasi berterusan boleh membantu perkembangan bayi anda rasakan tempatnya. Mereka juga boleh melihat mulut anda seperti yang anda bercakap atau terpesona dengan bagaimana ia berlaku.

Anda akan kagum dengan kebolehan mereka
untuk berkomunikasi
 dengan peningkatan bunyi berkukur (muzik, bunyi seperti vokal), senyuman, dan tangisan unik

untuk menyatakan keperluan mereka yang berbeza.

Perkembangan bayi usia 2 bulan pada minggu pertama adalah:

Membalas senyuman apabila anda tersenyum;

Membezakan perbezaan antara suara kebiasaan dan bunyi lain;

Mula melihat arah bunyi itu datang;

Mendamaikan dengan persekitaran yang lebih baik;

Bertindak balas terhadap loceng dalam pelbagai cara, seperti merenung, menangis atau berdiam diri.

Sokongan bayi anda

Anda boleh menyokong bayi anda dengan
perbualan berterusan
 dengan bayi untuk menyokong perkembangan bayi 2 bulan. Ia mungkin kelihatan seperti anda berbual dengan diri sendiri tetapi ia akan membantu perkembangan kognitif bayi anda.

Mereka boleh belajar dengan pergerakan mulut dan ungkapan anda dan keseronokan dengan suara anda.

Anda akan terkejut dengan keupayaan bayi anda untuk berkomunikasi. Mereka akan mula membuat bunyi mengagah, ketawa atau menangis untuk menyatakan keperluan yang berbeza.

Baca juga:

Anak Sudah Masuk 1 Tahun Tapi Masih Belum Jalan? Ini 3 Peringkat Perkembangan Bayi

Ibu Ayah, Jom Fahami Perkembangan Asas Bayi 0-12 Bulan Ini

Kesihatan & Keselamatan

Apa yang patut saya bincang dengan doktor mengenai perkembangan bayi 2 bulan?

Bergantung kepada keadaan bayi, bilangan dan jenis penilaian dan pelaksanaan prosedur teknikal akan menjadi sangat berbeza. Tetapi anda boleh menjangka dan berunding dengan doktor anda mengenai isu-isu berikut:

Doktor anda akan
memeriksa berat badan
, ketinggian dan saiz kepala bayi untuk memeriksa perkembangan bayi 2 bulan.

Semak penglihatan, pendengaran, jantung dan paru-paru bayi, memeriksa bayi dari kepala hingga ke kaki, dada dan belakang, memastikan bayi anda sihat dan perkembangannya berjaya.

Biarkan anak anda mendapatkan
beberapa vaksin berikut
: hepatitis B, polio; difteria, tetanus dan pertusis, hepatitis, pneumokokal, jangkitan telinga dan meningitis; cirit-birit yang disebabkan oleh Rotavirus (pendedahan oral) untuk mengelakkan punca lazim yang menyebabkan
cirit-birit yang teruk
.

Apakah yang patut saya tahu mengenai perkembangan bayi 2 bulan?

Berikut adalah beberapa perkara yang anda perlu tahu:

Vaksinasi

Ramai ibu bapa mungkin pernah mendengar banyak perkara mengenai risiko daripada
manfaat vaksinasi
.

Tetapi doktor akan mengesahkan dengan anda bahawa bagi kebanyakan bayi, vaksin adalah bermanfaat kerana vaksin akan selamatkan bayi anda daripada penyakit yang mudah didapati.

Aktiviti imunisasi berdasarkan mekanisme berikut: apabila kita bersentuhan dengan lemah mikroorganisma patogenik mati atau terdedah kepada bahan-bahan berbahaya yang menjadi tidak berbahaya selepas rawatan haba atau kimia pemprosesan, badan akan menghasilkan antibodi.

Antibodi
 ini akan terbentuk jika badan bayi anda dijangkiti.
Ia dilengkapi dengan memori khas sistem imun untuk mengenali dan membunuh mikrob tertentu jika mereka menyerang badan dalam masa akan datang.

Walaupun imunisasi telah menyelamatkan beribu-ribu kanak-kanak setiap tahun, jenis pencegahan ini masih belum sempurna.

Kebanyakan kanak-kanak boleh mempunyai
reaksi ringan sedikit untuk vaksin
, sesetengah kanak-kanak jatuh sakit, dalam sesetengah kes ia boleh menjadi penyakit yang sangat serius.

Vaksin sangat penting untuk menyokong perkembangan bayi 2 bulan. Sesetengah vaksin dalam kes-kes yang jarang berlaku juga menyebabkan kerosakan kekal atau kematian pada bayi baru lahir.

Langkah bagi memastikan proses vaksinasi bayi selamat:

Pastikan doktor telah periksa dengan teliti kesihatan bayi sebelum vaksinasi untuk meyakinkan bahawa bayi anda tidak mempunyai penyakit yang serius. Anda harus melambatkan vaksinasi untuk bayi jika bayi sakit. Walau bagaimanapun, apabila bayi mempunyai penyakit ringan seperti selsema, anda tidak perlu untuk menangguhkan vaksinasi.

Sila baca
maklumat mengenai vaksin
 yang doktor berikan sebelum vaksin bayi anda.

Awasi bayi anda dengan teliti selama 72 jam selepas imunisasi (terutamanya dalam tempoh 48 jam pertama) dan segera memaklumkan kepada doktor jika ada apa-apa kesan yang serius atau tingkah laku yang luar biasa.
Juga, anda perlu menekan perkara reaksi serius anak anda kepada doktor dalam lawatan anda yang akan datang.

Tanya doktor anda nama pengilang vaksin dan vaksin kelompok/jumlah dalam rekod tindak balas bayi. Simpan salinan maklumat ini. Tindak balas yang serius terhadap bayi tersebut akan dilaporkan kepada pihak atasan oleh doktor untuk mendapatkan rawatan tepat pada masanya.

Sebelum vaksinasi seterusnya, ulangi bagi pakar perubatan ingat reaksi bayi untuk suntikan sebelumnya.

Jika anda mempunyai sebarang kebimbangan mengenai keselamatan vaksin, maklumkan terus kepada doktor.

Hubungi doktor sekiranya:

Demam panas lebih 40 ° C

Berterusan menangis lebih tiga jam

Epilepsi/sawan
 walaupun gejala ini adalah perkara biasa dan tidak menyebabkan demam yang teruk

Epilepsi atau tingkah laku yang tidak normal dalam masa tujuh hari selepas suntikan

Alahan
 (bengkak mulut, muka, atau tekak, sukar bernafas, gatal-gatal serta-merta)

Tidak bermaya, tindak balas perlahan, rasa mengantuk yang berlebihan

Kerisauan saya

Apa yang saya risaukan mengenai perkembangan bayi 2 bulan?

Berikut adalah beberapa perkara yang anda mungkin bimbang mengenai perkembangan bayi 2 bulan:

Menyusu botol

Sesetengah ibu boleh
menyusu botol
 anak mereka untuk mendapatkan rehat pada sebelah petang atau malam sekali-sekala.

Ini
mungkin disebabkan mereka perlu bekerja semula atau anak mereka mempunyai pertambahan berat badan yang perlahan jika bayi mereka hanya menyusu susu ibu.

Sama ada anda merancang untuk menyusu botol dengan kerap, jangan lupa untuk memerah dan menyejukkan enam botol
susu ibu
 untuk mengelakkan kes yang tidak dijangka.

Ini akan memberi bayi anda stok susu semasa anda sakit
,
apabila ubat oral boleh menjejaskan susu ibu anda atau anda boleh segera bekerja untuk beberapa hari.

Jangan bimbang jika anak anda tidak pernah menyusu botol susu ibu, rasa yang sama akan membantu bayi anda menyusu botol dengan lebih mudah.

Sesetengah kanak-kanak tidak menghadapi apa-apa kesukaran dalam peralihan dari menyusu badan kepada menyusu botol dan sebaliknya.

Tetapi kebanyakan kanak-kanak akan menyesuaikan diri lebih baik jika anda melanjutkan masa untuk menyusukan bayi selama tiga minggu, sebaik-baiknya pada minggu pertama bayi.

Memberi susu botol
 dengan awal boleh menghalang penyusuan kerana bayi anda boleh keliru antara payudara dan puting. Sebab lain adalah menyusu badan dan menyusu botol memerlukan teknik yang berbeza.

Walau bagaimanapun, jika anak anda menyusu botol lewat berbanding sekarang, ramai bayi akan menolak botol kerana mereka sudah biasa dengan penyusuan susu ibu.

Sekiranya kerja anda memaksa anda terlepas dua kali anda perlu
menyusukan bayi
 anda, beralih kepada penyusuan botol.
Anda perlu mula menyusu botol sekurang-kurangnya dua minggu sebelum kembali bekerja.

Perkembangan bayi 2 bulan: Anak mula senyum!

Jika anak anda tidak tersenyum pada anda, jangan bimbang. Malah
 anak yang paling bahagia tidak akan ketawa hingga enam atau tujuh minggu.
Dan apabila
mereka mula tersenyum
, mereka hanya ketawa secara rawak.

A
nda akan dapat membezakan senyuman sebenar mereka dengan senyuman rawak dengan memerhatikan cara mereka menggunakan seluruh muka tersenyum, bukan sahaja menggunakan mulut.

Walaupun mereka tidak benar-benar ketawa sehingga mereka bersedia,
mereka akan ketawa
 dengan anda lebih cepat jika anda bercakap dengan mereka, bermain dan dipeluk dengan mereka lebih.


Daun Gelenggang Boleh Bantu Rawat Masalah Kurap, Ada 5 Lagi Khasiat Daun Ini!

Dalam dunia perubatan tradisional Melayu, daun gelenggang lebih dikenali sebagai alternatif untuk merawat penyakit kulit seperti kurap. Daun gelenggang ubat kurap ini juga banyak digunakan untuk penyakit kulit dan masalah yang lain.

Ingin tahu apakah lagi manfaat daun ini? Ikutinya melalui artikel di bawah ini.

Untuk mendapatkan lebih banyak info berkenaan Kesihatan Kulit, anda boleh klik
di sini
.

Daun gelenggang, tumbuhan herba dari Mexico

Walaupun tumbuhan ini sangat mudah didapati di Malaysia dan sudah lama digunakan dalam persediaan tradisional, namun ia bukanlah tumbuhan yang berasal dari Nusantara.

Ia merupakan sejenis tumbuhan perubatan yang berasal dari Mexico.

Walau bagaimanapun, ia telah banyak ditanam dan mudah dijumpai di seluruh dunia.

Ia tumbuh meliar di tepi-tepi jalan atau di tepi pantai.

Secara tradisionalnya, pokok gelenggang ini banyak digunakan bagi merawat penyakit kulit seperti kurap, gigitan serangga, julap, tekanan darah tinggi dan juga masalah kecacingan.

Banyak manfaatnya bukan?

6 khasiat daun gelenggang

Terdapat beberapa khasiat atau manfaat pokok gelenggang yang telah terbukti melalui kajian yang dijalankan oleh penyelidik sebelum ini.

Antaranya ialah:

#1. Sebagai antikulat merawat kurap

Jika daun ini direbus di dalam air, kita boleh mengekstrak kandungan etanol dan juga air daripada daun tersebut yang mengandungi ciri-ciri antikulat dan juga antimikrob.

Kedua-dua ciri ini sangat berkesan dalam merawat masalah kulit.

 Oleh sebab itu, daun ini sangat ampuh dalam merawat
penyakit kurap
 memandangkan ia mempunyai ciri antidermatofit yang menjadi punca utama terjadinya kurap.

 Selain itu, daun ini juga berkesan dalam merawat penyakit yang lain seperti
Cadidia Albicans
,
Trichyophyton Mentagraphytes
 dan juga
Microsporum Canis
.

#2. Bertindak sebagai antikeradangan

Jika anda ada mengalami keradangan pada kulit, mungkin daun gelenggang ubat kurap ini boleh membantu.

Pokok gelenggang mempunyai ciri antiradang dan
antioksidan yang hebat
.

Anda boleh mencuba dengan menyapu atau menuam daun ini pada kawasan yang terjejas kerana ia membantu mengurangkan keradangan dengan berkesan.

Dalam satu kajian yang telah dijalankan, daun pokok ini mempunyai kandungan atau ciri antikeradangan yang terbaik berbanding empat jenis herba yang lain.

#3. Daun gelenggang ubat kurap juga boleh merawat kecacingan

Secara umumnya, kesemua pokok dalam keluarga pokok Cassia mempunyai kemampuan untuk menyingkirkan cacing daripada tubuh badan.

 Namun, pokok gelenggang ini mempunyai kesan yang lebih kuat berbanding jenis pokok Cassia yang lain.

Ekstrak air daripada daun pokok ini boleh diminum bagi
merawat kecacingan
 dan kaedah ini telah digunakan secara tradisional sejak dahulu lagi.

#4. Selain masalah kulit, ia juga boleh merawat demam

Percaya atau tidak, pokok gelenggang juga boleh membantu anda merawat
gejala demam
 biasa yang dialami.

Ini kerana, pokok gelenggang mempunyai ciri untuk merawat simptom demam dan air rebusan daunnya boleh digunakan untuk menurunkan suhu badan.

Selain itu, ekstrak daun pokok ini juga boleh digunakan untuk merawat demam malaria memandangkan ia juga mempunyai ciri antimalaria.

#5. Mempunyai ciri antikanser juga

Selain untuk masalah kulit dan demam, pokok gelenggang juga sebenarnya
mempunyai ciri antikanser
 yang baik.

Ia juga telah terbukti melawan sel kanser dengan berkesan seperti karsinoma kolon, karsinoma pundi kencing dan karsinoma kolorektal.

Ekstrak antikanser yang diperoleh daripada pokok gelenggang ini hanya bertindak terhadap sel kanser sahaja tanpa merosakkan atau membahayakan sel sihat yang lain.

#6. Sebagai ubat julap

Secara tradisionalnya, daun gelenggang juga digunakan sebagai bahan laksatif atau julap untuk memudahkan
pembuangan air besar
.

 Daun ini bertindak dengan cara menggalakkan pergerakan peristalsis usus besar melalui rangsangan mukosa usus.

Kesannya, ia boleh membantu mengelakkan masalah sembelit daripada berlaku.

 Ciri ubat julap daun ini adalah disebabkan kandungan sennoside yang terdapat dalam daun tersebut.

Kesan sampingan daun ini

Apa pun ubat atau bahan persediaan tradisional yang anda ambil, ia pasti mempunyai beberapa kesan sampingan.

Begitu juga jika anda mengambil pokok gelenggang untuk tujuan rawatan penyakit tertentu, ia turut memberikan beberapa kesan sampingan yang lain.

Antara kesan sampingannya ialah seperti loya,
sakit perut
,
cirit-birit
,
sakit sendi
, masalah angin dalam perut, perubahan
warna pada air kencing
 dan juga kerosakan pada dinding usus.

Selain itu, ia juga mungkin boleh menyebabkan
kerosakan hati
 yang kronik jika diambil pada jumlah yang terlalu banyak.

Amaran penggunaan untuk kelompok tertentu

Pihak Kementerian Kesihatan Malaysia (KKM) telah mewajibkan untuk meletakkan kenyataan amaran tertentu pada label ubat atau produk yang mengandungi pokok gelenggang.

Antaranya ialah, elakkan penggunaan ubat dengan pokok gelenggang sekiranya mempunyai
sakit otot
,
loya
 atau
muntah-muntah
.

Selain itu, penggunaan dalam jangka masa panjang mungkin boleh menyebabkan kebergantungan kepada produk tersebut dan mengakibatkan ketidakseimbangan elektrolit.

Untuk mereka yang ingin menggunakan produk dengan pokok gelenggang melebihi tujuh hari, mereka perlu mendapatkan nasihat doktor terlebih dahulu bagi m
engelakkan kesan sampingan yang tidak diingini.


Awas! Penyakit Rare Wujud, Kenali 5 Jenis Yang Paling Kerap Berlaku Di Malaysia

Disebabkan oleh faktor kurangnya informasi berkenaan penyakit jarang jumpa atau
rare diseases
 di Malaysia, maka bilangan penghidap penyakit ini yang berjaya didiagnosis dan mendapatkan rawatan amatlah sedikit.

Kajian yang dilaksanakan oleh Pusat Pengajian Sains Farmasi, Universiti Sains Malaysia dan Pusat Perubatan Universiti Malaya mendapati, hanya sekitar 60% daripada pesakit penyakit jarang jumpa ini yang mendapatkan rawatan di negara ini.

Terdapat beberapa sebab mengapa pesakit-pesakit ini mempunyai kesukaran untuk mendapatkan rawatan. Antara sebab-sebabnya ialah:

Kurangnya definisi formal bagi penyakit-penyakit jarang jumpa di Malaysia yang kemudiannya merumitkan pemantauan dan pengurusan yang berkesan

Kurangnya ahli perubatan yang berpengalaman dan kelengkapan serta peralatan diagnostik di Malaysia. Kebanyakan kemudahan ini hanya terdapat di beberapa hospital di Kuala Lumpur

Kurangnya ubat-ubatan yang tersedia disebabkan oleh harga yang tinggi

5 jenis penyakit jarang jumpa yang paling kerap dikesan di Malaysia

Berdasarkan kajian oleh Profesor Asrul Akmal Shafie, Profesor Madya Farmasi Sosial dan Pentadbiran, dari Pusat Pengajian Sains Farmasi, Universiti Sains Malaysia, terdapat 5 penyakit jarang jumpa yang dikesan sering dialami oleh pesakit di Malaysia.

Penyakit-penyakit tersebut ialah:

#1. Sindrom Marfan (
Marfan Syndrome
)

Sindrom Marfan adalah sejenis penyakit genetik yang menjejaskan bahagian tisu penghubung badan. Tisu penghubung adalah sejenis tisu yang menyambungkan kesemua sel tubuh, organ dan juga tisu. Tisu penghubung tubuh diperbuat daripada protein dan protein yang menyebabkan sindrom ini disebut sebagai
fibrillin-1
.

Sindrom Marfan disebabkan oleh kecacatan atau mutasi pada gen yang memberitahu tubuh berkenaan bagaimana untuk menghasilkan
fibrillin-1
. Mutasi ini kemudiannya menyebabkan peningkatan protein yang disebut
transforming growth factor beta
atau TGF-β.

Peningkatan TGF-β ini menyebabkan masalah pada tisu penghubung di seluruh tubuh badan, yang seterusnya mewujudkan ciri-ciri dan masalah perubatan yang berkaitan dengan Sindrom Marfan.

#2. Sindrom Prader-Willi (
Prader-Willi Syndrome
)

Sindrom Prader-Willi adalah sejenis penyakit genetik
, iaitu satu keadaan yang disebabkan oleh keralatan pada satu atau lebih genetik. Walaupun mekanisme sebenar yang menyebabkan sindrom ini masih belum dapat dikenal pasti, namun masalah ini berada pada gen yang terletak di kawasan tertentu kromosom 15.

Sindrom Prader-Willi ini boleh menyebabkan beberapa masalah pada fizikal, mental dan juga tingkah laku penghidapnya. Ciri utama sindrom ini adalah
rasa lapar yang berterusan
 yang bermula ketika seseorang itu berumur sekitar 2 tahun.

Penghidap sindrom ini kebiasaannya ingin makan secara berterusan kerana mereka tidak berasa kenyang (
hyperphagia
). Mereka juga mempunyai
masalah untuk mengawal berat badan
 dan kebanyakan komplikasi
sindrom ini adalah disebabkan oleh obesiti
.

#3. Penyakit tulang rapuh (
Osteogenesis imperfecta
atau
 OI
)

Penyakit ini adalah
sejenis penyakit genetik yang menghalang tubuh badan daripada membina tulang yang kuat
. Individu yang menghidap penyakit ini mungkin
mempunyai tulang yang mudah patah atau rapuh
.

Penyakit tulang rapuh ini
 berlaku disebabkan oleh kecacatan pada gen yang menghasilkan kolagen protein. Kolagen merupakan satu komponen yang penting bagi pembinaan tulang.

Bagi mereka yang memiliki penyakit tulang rapuh ini, berkemungkinan sama ada mereka tidak mempunyai kolagen yang mencukupi di dalam tulang atau mempunyai kolagen yang tidak berfungsi seperti yang sepatutnya. Ini menjadikan tulang mereka semakin lemah dan lebih rapuh berbanding tulang individu biasa. Ia juga boleh menyebabkan kecacatan pada struktur bentuk tulang.

#4. Sindrom MELAS (
MELAS Syndrome
)

Sindrom MELAS adalah sejenis penyakit jarang jumpa yang bermula semasa zaman kanak-kanak. Pada kebiasaannya, ia terjadi ketika seseorang kanak-kanak itu berumur antara 2 hingga 15 tahun.

Sindrom MELAS adalah disebabkan oleh mutasi pada DNA mitokondria. Sindrom ini akan menjejaskan otot dan juga sistem saraf. Antara simptom awal yang sering berlaku adalah sawan, sakit kepala yang berulang-ulang, hilang selera makan dan juga kejadian muntah yang juga berulang-ulang.

Selain itu, episod seperti strok dengan kelemahan otot bersifat sementara pada sebelah bahagian tubuh (hemiparesis) juga mungkin akan berlaku. Hal ini boleh menyebabkan perubahan pada tahap kesedaran (pengsan, mabuk), kehilangan pendengaran dan penglihatan, kehilangan kemahiran motor dan juga ketidakupayaan intelektual.

#5. Mucopolysaccharidosis jenis II (
MPS II
)

Secara umumnya, MPS II adalah sejenis penyakit warisan metabolisme karbohidrat yang berlaku hampir secara keseluruhannya dalam kalangan kaum lelaki. Ia dicirikan melalui ciri-ciri wajah yang tersendiri, kepala yang besar, hidrosefalus, pembesaran pada hati dan limpa (
hepatosplenomegaly
), angin pasang, dan kehilangan pendengaran.

Individu yang mempunyai MPS II juga mungkin akan mempunyai kecacatan sendi dan jantung yang melibatkan injap. Individu yang mempunyai MPS II pada tahap yang teruk juga akan mengalami penurunan fungsi intelektual selain perkembangan penyakit yang lebih pantas.

Sama penting dengan penyakit lazim yang lain

Walaupun penyakit jarang jumpa di Malaysia ini sangat jarang berlaku, ia tidak bermakna bahawa kita boleh memandangnya sebagai penyakit yang tidak begitu penting. Pesakit-pesakit penyakit ini juga mempunyai hak seperti pesakit lain untuk mendapatkan rawatan, penjagaan dan layanan yang optimum bagi penyakit yang dihidapi.

Oleh itu, jangan sesekali memandang rendah mereka yang menghidapi penyakit jarang jumpa seperti yang dinyatakan di atas. Pesakit-pesakit ini mampu untuk menjadi anggota masyarakat yang produktif dan berguna apabila mereka telah dirawat. Malah ada antara mereka yang berjaya dalam bidang masing-masing walaupun mempunyai kesukaran yang berbeza berbanding individu lain.

Baca juga:

Mutasi Genetik Mungkin Punca Kematian Mengejut Bayi

Sindrom Hunter: Kelainan Genetik Punca Kecacatan Fizikal dan Mental Anak

Kualiti Tidur yang Buruk Disebabkan Genetik

Penyakit Fabry: Kurang Enzim Akibat Gangguan Genetik

Sindrom Apert: Akibat Gangguan Genetik


Jantung Selalu Berdegup Laju? Atasinya Dengan 4 Cara Mudah Ini, Pasti Berkesan!

Pernahkah jantung anda tiba-tiba berdegup kencang dan kuat tanpa sebab? Bahaya tak keadaan tu? Dan adakah terdapat cara hilangkan degupan jantung laju tersebut?

Sebenarnya, semua orang alami masalah ini dari semasa ke semasa. Faktor seperti tekanan, senaman dan
pengambilan kafein
yang berlebihan boleh membuatkan jantung anda tiba-tiba berdegup laju.

Kondisi ini turut dikenali dengan nama palpitasi jantung dan selalunya ia bukanlah sesuatu yang perlu anda risaukan.

Baca lebih lanjut tentang Kesihatan Jantung
di sini.

Palpitasi menyebabkan jantung berdegup laju?

Palpitasi jantung merupakan satu keadaan yang menyebabkan
jantung berdegup kencang
 tanpa sebab untuk beberapa minit.

Walaupun kondisi ini nampak merisaukan, ia selalunya tidak berbahaya dan bukanlah
tanda masalah jantung
.

Normal untuk jantung berdegup laju ketika anda sedang sakit atau demam. Malah, senaman juga boleh
menyebabkan degupan jantung hilang ritmanya
 untuk seketika.

Bagaimana pula jika anda mengalami degupan jantung yang terlebih atau terkurang?

Jangan risau, sama seperti masalah palpitasi jantung, kondisi yang dikenali dengan nama degupan ektopik ini juga merupakan sesuatu yang normal dan tidak serius.

Tetapi, jika jantung anda kerap berdebar tanpa sebab dan degupannya juga tidak sama, anda perlu berjumpa doktor dengan kadar segera.

Kadangkala, masalah palpitasi
jantung dan degupan
 ektopik boleh berlaku disebabkan fibrilasi atrium (AF). AF merupakan masalah jantung yang serius dan perlukan pantauan dan rawatan daripada ahli kardiologi.

Cara hilangkan degupan jantung laju dan kuat

Sebenarnya, jika palpitasi jantung yang anda alami merupakan sesuatu yang tidak serius, ada banyak langkah yang anda boleh ambil untuk mengurangkannya. Antaranya ialah:

1. Elak jantung berdegup laju dengan c
uba bertenang

Salah satu punca jantung berdegup dengan kuat ialah
tekanan atau stres.
 Oleh sebab itu, jika anda kerap mengalami masalah palpitasi jantung, cuba amalkan teknik relaksasi seperti meditasi, yoga atau tai chi.

Selain itu,
amalan meditasi
 juga boleh dilakukan sepanjang hari, dan bukannya hanya ketika anda stres.

Cuba berhenti daripada melakukan sebarang kerja setiap 1-2 jam. Tenangkan fikiran anda dan cuba tarik nafas dalam-dalam.

Masalah palpitasi jantung boleh dielakkan jika anda bertindak mengawal tahap stres anda setiap hari. Tak percaya? Cubalah!

2. Elakkan pengambilan kafein sebagai cara hilangkan degupan jantung laju

Minuman yang mempunyai kafein
 seperti teh dan kopi boleh membuatkan jantung anda berdegup laju dan kuat.

Cuba gantikan semua minuman ini dengan air kosong. Air kosong bukan sahaja lebih sihat, ia juga tidak akan menyebabkan jantung anda berdebar atau mengalami dehidrasi seperti kopi atau teh.

3.
Jangan merokok

Amalan merokok
boleh menyebabkan jantung anda berdegup kencang tanpa sebarang sebab.

Menurut kajian yang dilakukan oleh
Boston University
, mereka mendapati individu yang merokok mempunyai risiko sebanyak 37% lebih tinggi untuk mengalami masalah palpitasi jantung berbanding orang lain.

Malah, mereka yang merokok juga lebih berisiko untuk
menghidap penyakit kronik
 seperti kanser paru-paru dan sakit jantung.

Oleh sebab itu, apa tunggu lagi, marilah berhenti merokok untuk kesihatan yang lebih baik. Berhenti merokok bukan sahaja baik untuk kesihatan, malah juga boleh menjimatkan banyak wang!

Cara hilangkan degupan jantung laju #4.
Pastikan tahap elektrolit dalam badan anda seimbang

Elektrolit membantu memberi signal elektrik di dalam badan manusia. Kesemua signal ini penting untuk memastikan jantung dapat berfungsi dengan normal.

Jika anda kerap mengalami masalah palpitasi jantung, cuba
ambil makanan yang kaya dengan elektrolit
 seperti magnesium, potassium, sodium dan kalsium.

Kebanyakannya boleh didapati di dalam makanan seperti avokado, pisang, kekacang dan juga ikan.

Baca juga:

Kesimpulan

Sekiranya cara hilangkan degupan jantung laju tidak berkesan dan jantung anda masih berdegup dengan pantas, cuba tanya diri sama ada:

Sedang tertekan?

Minum lebih banyak kopi daripada biasa?

   Alami
t
ekanan darah rendah
?

Jika tidak mengalami palpitasi jantung disebabkan perkara-perkara di atas, anda perlu berjumpa doktor dengan kadar segera.


Jadual Vaksin Bayi Ini Bantu Ibu Ayah Ingat Tarikh Imunisasi Si Kecil

Penting ke untuk tidak terlepas jadual vaksin bayi? Sudah tentu amat penting. Ini kerana si manja, khususnya
bayi baru lahir
 antara kelompok individu yang cenderung terjejas imun.

Ini bermakna mereka lebih terdedah kepada jangkitan yang mungkin membawa kepada kematian atau komplikasi jangka panjang.

Sebab itulah penting untuk memastikan bayi mendapatkan
suntikan vaksinasi
 bagi mencegah penyakit seperti
hepatitis B
, radang paru-paru dan campak.

Secara amnya, bayi akan menerima sebahagian besar vaksin ini dalam
tahun pertama kehidupan
 mereka. Oleh itu, sangat mustahak bagi ibu bapa mengikuti jadual imunisasi bayi dengan sebaiknya.

Jika bimbang si manja mungkin terlepas
janji temu suntikan imunisasi
, anda boleh memanfaatkan Jadual Vaksin Bayi Hello Doktor.

Ingin tahu bagaimana cara menggunakannya? Dalam perkongsian artikel ini ada penjelasan mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Kepentingan

Mengapa perlu guna Jadual Vaksin Bayi

Alat penjadualan vaksinasi bayi ini dapat membantu ibu bapa mengikuti jadual imunisasi untuk anak dengan lebih teratur.

Dengan menggunakan alat yang disahkan doktor ini, anda akan dapat:

Buat profil untuk
setiap anak
 anda

Terima makluman vaksinasi melalui saluran pilihan anda (SMS, emel, messenger, Kalendar Google)

Lihat jadual imunisasi bayi sepintas lalu. Ini bermakna anda boleh menyemak jika mereka terlepas jadual suntikan. Selain itu, anda boleh melihat senarai vaksin yang perlu diambil bayi kemudian nanti

Membuat persediaan awal. Dengan alat ini, anda akan dapat merancang jadual keluarga lebih awal. Sebagai contoh, anda akan tahu masa yang tidak sesuai
untuk bercuti
 kerana si kecil perlu mengambil suntikan vaksin

Ketahui lebih lanjut mengenai vaksin yang diambil anak. Bukan sahaja alat ini menawarkan butiran tentang vaksin, tetapi turut terdapat artikel disahkan doktor yang membincangkan pelbagai
manfaat imunisasi

Baca juga:

Cara pendaftaran

Daftar Jadual Vaksinasi Bayi

Apabila anda sudah bersedia untuk memanfaatkan alat jadual vaksin ini, ikuti langkah berikut:

Klik ke
Jadual Vaksinasi Bayi
 Hello Doktor.

Pilih
jantina bayi
, masukkan tarikh lahir mereka (atau
tarikh jangkaan bersalin
) dan nama (atau nama panggilan).

Klik jadual.

Sekiranya belum mempunyai akaun Hello Doktor, anda perlu membuat pendaftaran dengan menggunakan sama ada alamat emel, akaun Facebook atau akaun Google.

Kemudian, anda akan ditanya sama ada ingin menerima pemberitahuan mengenai jadual
imunisasi anak
. Anda boleh memilih untuk menerima notifikasi melalui teks (SMS), emel, FB
messenger
 atau Kalendar Google.

Itu sahaja! Mudah, bukan? Kini si manja anda mempunyai jadual vaksin bertanda!

Ciri-ciri

Apa yang ada dalam Jadual Vaksin Bayi?

Sebaik sahaja anda telah memasukkan jantina, nama panggilan dan tarikh lahir bayi, alat tersebut akan secara automatik merancang jadual imunisasi mereka. Sekali imbas, ia akan kelihatan seperti ini:

Anda boleh mengklik pada setiap jadual untuk melihat vaksin khusus dan tarikh cadangannya.

Jika anda ingin mengetahui lebih lanjut
tentang vaksin
 khusus, faedah dan langkah berjaga-jaga, cuma klik pada butang
Lihat Lebih Lanjut.

Ini akan membawa anda ke carta yang menunjukkan jadual vaksinasi anak secara keseluruhan.

Jika anda mengklik pada vaksin tertentu, anda boleh mengetahui lebih lanjut tentang jadual cadangan, faedah dan kontraindikasi. Hanya tukar tab untuk menavigasi.

Peringatan

Apa yang ibu ayah perlu tahu!

Alat
jadual vaksinasi bayi ini
bertujuan untuk mengikuti jadual imunisasi kanak-kanak. Walau bagaimanapun, panel pakar kami ingin mengingatkan ibu bapa bahawa:

Jadual imunisasi mungkin berbeza

Apa yang kami ada dalam alat itu ialah jadual yang dicadangkan. Oleh itu, si manja mungkin mendapat suntikan tertentu pada tarikh yang berbeza daripada apa yang terdapat dalam penjadualan.

Alat ini berdasarkan jadual imunisasi bayi di Malaysia

Jadual tersebut adalah berdasarkan
jadual imunisasi kanak-kanak di Malaysia.
 Jangan terkejut jika anda melihat jadual yang berbeza dalam talian. Berkemungkinan besar, itu adalah berdasarkan program imunisasi negara lain.

Pada asasnya, jadual bergantung pada kesihatan anak dan ketersediaan vaksin.

Bayi terlepas tarikh dalam jadual vaksin?

Jika alat ini menghantar peringatan bahawa anak anda terlepas
dos suntikan
, jangan panik.

Anak anda tidak perlu “bermula semula’. Mereka hanya perlu mendapatkan suntikan yang terlepas sahaja. Berbincanglah dengan
pakar pediatrik
 mereka tentang tarikh suntikan baharu.

Vaksin tambahan

Jadual imunisasi bayi dalam alat ini tidak lengkap. Ini bermakna si manja mungkin menerima suntikan vaksin lain bergantung kepada cadangan yang diberikan pakar pediatrik mereka.

Contohnya, anak anda mungkin menerima vaksin untuk
cacar air
, COVID-19 atau
Japanese encephalitis
.

Vaksin selamat

Akhir sekali, pakar ingin menegaskan bahawa vaksin adalah selamat dan berkesan dalam mencegah beberapa penyakit dan komplikasinya.
Kesan sampingan vaksin
 selalunya bersifat sementara.

Risau tentang imunisasi anak anda? Jangan teragak-agak untuk berbincang dengan doktor untuk lebih mendapatkan kepastian.


Vitamin C dan Anemia

Vitamin C, vitamin boleh larut dalam air, tidak boleh dihasilkan di dalam badan kita. Anda hanya boleh menyerap vitamin C daripada makanan dan makanan tambahan.

Vitamin C mempunyai banyak manfaat penting kepada badan anda, salah satu antaranya ialah untuk meningkatkan penyerapan zat besi. Zat besi adalah salah satu elemen utama yang membantu menghasilkan hemoglobin, komponen sel darah merah yang mengandungi oksigen. Fungsi lain bagi vitamin C ialah untuk membantu menghasilkan sel darah.

Oleh itu, kekurangan vitamin C boleh menyebabkan anemia atau kiraan sel darah merah rendah.

Punca-punca

Terdapat banyak punca anemia. Anemia kurang vitamin C berlaku apabila jumlah vitamin C di dalam diet anda tidak mencukupi. Dengan memakan makanan yang kaya dengan vitamin C dan makanan yang banyak zat besi, perut anda boleh menyediakan persekitaran yang lebih asidik, membolehkan penyerapan zat besi meningkatkan.

Zat besi tidak mudah untuk diserap. Orang dewasa biasanya mengambil antara 10 dan 15 peratus zat besi daripada makanan mereka. Penyerapan zat besi heme daripada daging lebih mudah didapati daripada zat besi tanpa heme, yang mana boleh didapati daripada tumbuhan, dan penyerapannya sukar bergantung kepada makanan lain. Walau bagaimanapun, pengambilan diet lain seperti vitamin C boleh memberi kesan terhadap penyerapan zat besi tanpa heme.

Orang yang mendapat kebanyakan protein mereka daripada sumber tumbuhan dan orang yang dianggap kurang vitamin C akan berhadapan dengan risiko besar untuk mengalami anemia. Hipertiroidisme, malnutrisi, kanser, tidak boleh mengambil zat besi adalah penyumbang terbesar kepada kekurangan vitamin C yang mana boleh menyebabkan anemia. Jumlah vitamin C juga boleh berkurang akibat merokok.

Simptom-simptom

Berikut merupakan beberapa simptom biasa bagi anemia kurang vitamin C yang selalu dialami:

Pucat

Letih

Degupan jantung pantas apabila melakukan aktiviti fizikal

Rasa sejuk

Lebih cenderung kepada jangkitan

Lidah merah dan bengkak

Turun berat badan

Kebas

Mengelenyar pada tangan dan kaki

Cirit birit

Panas baran

Kekurangan vitamin biasanya berlaku secara perlahan-lahan dalam masa berbulan-bulan sehingga bertahun-tahun. Pada awalnya, simptom mungkin hanya sederhana, tetapi ia boleh menjadi semakin serius jika kekurangan ini bertambah teruk.

Rawatan

Beri badan anda makanan tambahan vitamin C bersama dengan makanan tambahan zat besi. Makanan tambahan ini boleh menyebabkan kekurangan vitamin C menjadi bertambah baik, begitu juga jenis anemia yang lain. Pastikan anda memakan makanan yang mengandungi vitamin C bersama dengan makanan yang kaya zat besi untuk meningkatkan serapan.

Anda tidak seharusnya menyerap zat besi dengan perut kosong kerana ini boleh menyebabkan ketidakselesaan perut. Anda tidak seharusnya mengambil antasid semasa mengambil zat besi kerana paras asid di dalam perut berkurang akibat kesan daripada antasid. Perkara ini akan mengurangkan penyerapan zat besi.


Nak Elak Kanser Serviks? Jangan Takut Untuk Buat Ujian Pap Smear! Ini Apa Yang Terjadi Ketika Ujian

Ujian papanicolaou atau lebih dikenali sebagai ujian pap smear merupakan
satu bentuk saringan bagi mengesan kanser serviks.
  Tetapi bagaimana cara buat pap smear?

Untuk mengetahui caranya, teruskan pembacaan anda.

Untuk mendapatkan lebih banyak info tentang Kanser sila dapatkannya
di sini.

Ujian pap smear

Memandangkan kanser serviks merupakan kanser ke-4 lazim didiagnosis pada wanita (global), ujian ini boleh membantu meningkatkan kualiti hidup mereka melalui pengesanan dan rawatan awal.

Pada tahun 2018 sahaja, kira-kira 570,000 kes baharu kanser serviks telah didiagnosis di seluruh dunia.

Apa yang lebih menyedihkan
kadar kematian
 berada pada angka 274,000 setahun menjadikan ia kanser kedua dengan kadar kematian tertinggi dalam populasi wanita.

Apabila seorang doktor perubatan Yunani, Georgios Papanikolaou, telah memperkenalkan ujian pap smear pada tahun 1940-an, ia telah merevolusikan rawatan dan pencegahan bagi kanser serviks.

Penggunaan
kaedah saringan ini telah berjaya menurunkan insiden bagi kanser serviks sebanyak 50%.

Ini merupakan satu perkembangan yang menakjubkan!

Situasi kanser serviks di Malaysia dan kekerapan ujian pap smear

Di Malaysia, khidmat ujian saringan bagi mengesan dan merawat kanser serviks pada peringkat awal telah pun wujud sejak tahun 1960-an.

Walaupun kerajaan telah mempromosikan khidmat pap smear secara agresif,
kadar kematian di hospital kerajaan akibat kanser serviks adalah setinggi 10.5%
 (pada tahun 1998, 119 kematian).

Ia merupakan kanser kedua terlazim dalam kalangan wanita di Malaysia dengan kadar insiden setinggi 12.9% berbanding dengan kanser lain.

Wanita yang berisiko untuk mendapat kanser serviks
 kebiasaannya adalah mereka yang tidak pernah membuat ujian saringan atau yang melakukan ujian tersebut lebih dari 3 tahun sekali.

Saranan umur bagi melakukan ujian ini berbeza mengikut kajian terkini berkaitan dengan
 aktiviti jangkitan virus
human papilloma virus (HPV).

Di Malaysia, mereka yang kerap terlibat dengan
hubungan seks
 atau berusia di antara 20 hingga 65 tahun disarankan untuk menjalani ujian saringan ini.

2 sampel awal perlu dilakukan pada kekerapan setahun sekali. Jika kedua-duanya negatif (normal), anda disarankan untuk membuat ujian pap smear 3 tahun sekali.

Ujian saringan ini tidak boleh dilakukan ketika wanita mengalami pendarahan haid atau nifas.

Cara buat pap smear #Teknik pengambilan sampel sel pada serviks

Walaupun
prosedur ujian pap smear tidak selesa bagi sesetengah wanita
, namun pengambilan sampel dilakukan dalam masa yang singkat.

Antara
persediaan sebelum ujian pap smear
, anda akan dinasihatkan supaya tidak melakukan hubungan seks atau menggunakan sebarang ubat-ubatan di dalam faraj.

Perkara penting bagi doktor yang mengambil sel serviks adalah untuk memastikan jumlah sampel mencukupi untuk dianalisis.

Tumpuan utama adalah zon transformasi yang terletak pada serviks (kawasan di mana terdapat perubahan pada jenis sel pada permukaan serviks).

Oleh itu, penting bagi
doktor untuk melihat dengan sebaiknya struktur anatomi serviks anda sebelum mengambil sampel.

Virus HPV gemarkan kawasan tersebut. Maka pengambilan sampel daripada zon transformasi boleh memberikan penilaian yang tepat terhadap perubahan sel untuk mengetahui risiko anda mendapat kanser.

Doktor akan menggunakan peralatan yang dikenali sebagai berus serviks bagi mengambil sampel sel daripada permukaan serviks anda dalam cara buat pap smear.

Peralatan lain seperti spekulum dan spatula juga mungkin menjadi pilihan.

Jangan risau, doktor akan menerangkan langkah prosedur tersebut secara terperinci kepada anda.

Cara buat pap smear: Keputusan & langkah seterusnya

Berbeza dengan keputusan lain yang mungkin boleh diperolehi dalam masa beberapa jam/hari, laporan cara buat pap smear hanya boleh diambil selepas beberapa minggu.

Proses pemeriksaan perlu dilakukan secara teliti. Ia bagi memastikan
tiada tanda, tidak kira sekecil mana pun, terlepas daripada pandangan mata pegawai perubatan makmal.

Walau bagaimanapun, keputusan tersebut akan diberikan kepada anda dengan kadar segera.

Ia boleh menunjukkan sama ada status normal atau tidak normal.

Jika anda mendapat keputusan tidak normal, sampel tisu akan diambil bagi memeriksa struktur sel sebelum diagnosis kanser serviks boleh dibuat.

Baca juga:

Ujian darah
 akan diambil dan sejarah kesihatan anda akan direkodkan selengkapnya bagi memastikan semua faktor telah dapat dikesan.

Bergantung kepada keputusan pemeriksaan sampel tisu, ujian diagnostik menggunakan modaliti pengimejan (
X-ray
,
CT scan
 dan MRI) bergantung kepada tahap kanser dan situasi klinikal semasa.

Jika diagnosis lengkap telah diperolehi, doktor anda akan membincangkan perihal rawatan bagi tahap kanser serviks anda.

Konklusi

Setiap wanita, termasuk yang aktif beraktiviti seksual atau berusia di antara 20 hingga 65 tahun perlu melakukan
pap smear
berkala.

Ujian ini boleh membantu mengesan kanser serviks pada peringkat awal supaya rawatan boleh diberikan dengan kadar segera.

Untuk pertanyaan lebih lanjut mengenai cara buat pap smear, berundinglah dengan doktor.


7 Jenis Mainan Budak Ini Harus Ada Dalam Setiap Rumah, Bagus Untuk Perkembangan Anak!

Mainan budak bukan semata-mata untuk keseronokan, bahkan ia merupakan antara cara merangsang pertumbuhan emosi, sosial, fizikal dan kognitif mereka.

 Tetapi, tahukah anda ada beberapa jenis mainan kanak-kanak yang amat disarankan untuk ada di rumah?
Kalau ingin tahu, teruskan membaca artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Jenis mainan budak bermanfaat untuk perkembangan anak

Umumnya terdapat pelbagai jenis mainan kanak-kanak yang dijual di pasaran. Tetapi ada beberapa variasi mainan tertentu berperanan dalam membantu kanak-kanak belajar dan berkembang. Antaranya:

1. Blok dan mainan binaan

Pemainan blok dipercayai dapat
merangsang pertumbuhan otak
 dalam semua aspek perkembangan.

Malah ada kajian membuktikan kanak-kanak yang bermain blok secara kerap ketika berusia 3, 4 dan 5 tahun akan lebih baik dalam
pelajaran matematik
, khususnya algebra apabila berada di
 sekolah menengah
.

Terdapat banyak pilihan blok dan set pembinaan yang menyeronokkan untuk dipertimbangkan, termasuklah blok kayu dan lego.

2. Mainan kanak-kanak susun gambar dan mainan penyelesaian masalah

Jigsaw puzzle
 atau susun gambar, sama seperti permainan blok dan lego, turut menyokong perkembangan kanak-kanak dalam pelbagai cara.

Semasa kanak-kanak menyelesaikan
game
 susun gambar, mereka sebenarnya sedang menggunakan:

Kemahiran menyelesaikan masalah

Koordinasi tangan-mata

Kemahiran motor halus

Pengecaman bentuk

Ingatan

Kemahiran kesedaran spatial dan banyak lagi

Kanak-kanak pada usia 2-3 tahun boleh melakukan yang terbaik dengan susun gambar 4-12 keping. Manakala
 kanak-kanak prasekolah
akan seronok menyelesaikan
puzzle
 yang lebih kompleks antara 12-20 keping atau lebih.

3.
Playdough, slime
 & bola

Apabila anak bermain sebarang mainan budak melibatkan
penggunaan kedua-dua belah tangan
, ia meningkatkan koordinasi antara tangan serta mata dan kemahiran lain seperti menggenggam dan memegang.

Bermain
playdough
 atau tanah liat,
slime
 atau bola merupakan antara contoh permainan yang melibatkan penggunaan kedua belah tangan.

Baca juga:

4. Mainan budak #
Pretend play

Pretend play
 atau
role play
, merupakan permainan dramatik yang mempunyai manfaat kognitif, sosial dan emosi yang terbaik.

Ini kerana melalui permainan seperti ini, contohnya
bermain masak-masak
, doktor atau guru, anak akan mula menerokai apa yang disukai, diminati dan menjelajahi dunia di sekeliling mereka. Permainan ini juga memberi peluang kepada anak untuk belajar sesuatu perkara baharu berkaitan kehidupan.

Kanak-kanak sedang
membina kemahiran sosial
 dan emosi, menyokong kemahiran menyelesaikan masalah yang kompleks, belajar membaca isyarat sosial, berkongsi, bergilir-gilir dan banyak lagi apabila mereka terlibat dalam permainan dramatik.

Mainan yang menyokong permainan ini termasuk perabot saiz kanak-kanak, pakaian dan solekan, anak patung dan pakaiannya, makanan plastik, mesin tunai, alat permainan pengangkutan dan sebarang barangan kreatif membolehkan anak
 ‘berlakon’
 (
pretend
).

5. Mainan budak bermanfaat #Kit seni & kraf

Seni dan kraf merupakan antara permainan yang digemari kanak-kanak. Berikan anak kertas, pensel warna, krayon dan gunting yang selamat untuk mereka.

Lihat kegembiraan yang terpancar di wajah mereka apabila berjaya menghasilkan potongan bentuk unik. Berikan sokongan dan percayalah ia akan terus meningkatkan motivasi mereka untuk lebih berimaginasi dan menjadi kreatif.

Berikan putik kapas atau bebola kapas untuk dicelup dalam warna air dan lihat bagaimana mereka menghasilkan lukisan seperti Leonardo da Vinci
junior
.

Namun anda perlu memantau kerana anak mungkin ‘tergoda’ untuk
menconteng dinding!
 Untuk menghindari perkara ini anda boleh menampal kertas besar pada dinding dengan menggunakan pita pelekat.

6. Mainan muzikal

Seperti lagu,
 muzik juga memainkan peranan penting dalam kehidupan anak yang membolehkan mereka membesar dan mengembangkan ingatan sambil meningkatkan kemahiran sosial.

Hadiahkan anak drum mainan dan lihatlah mereka berseronok mengetuk dan ketawa.
Xylophones
 turut merupakan antara mainan muzikal yang disukai kebanyakan kanak-kanak.

7. Basikal, kasut beroda &
skipping rope,
 antara mainan budak berfaedah

Jangan biarkan anak terkurung di rumah! Manfaatkan cuaca yang baik pada waktu petang (atau pagi) dan bawa mereka ke
taman permainan
.

Kanak-kanak adalah manusia yang penuh dengan tenaga dan selain daripada berlari-lari di taman permainan, memanjat ke atas ke bawah, mereka juga
boleh berbasikal
, bermain kasut roda atau skuter kanak-kanak.

Ia merupakan
aktiviti fizikal
 yang merangsang pembebasan dopamin – bahan kimia otak berfungsi membantu meningkatkan mood
.

Anda juga boleh memberikan anak tali
skipping
 yang dapat meningkatkan koordinasi, keseimbangan dan deria irama atau gelung hula untuk meningkatkan fleksibiliti, koordinasi dan kekuatan teras.

Kesimpulan

Tidak kira apa jenis mainan budak yang diberikan kepada anak, aspek keselamatan harus dijadikan keutamaan. Pastikan anda sentiasa mengawasi anak dengan sewajarnya, terutamanya jika melibatkan permainan yang mempunyai bahagian kecil atau tajam.

Bersepah
ketika bermain
 adalah perkara biasa dan anda harus membiarkannya. Usah memarahi mereka.

Namun, sebaik sahaja selesai bermain, didik anak untuk belajar mengemas dan menjaga barang permainan mereka dengan sebaiknya.

Apakah mainan yang paling anak anda gemari? Ayuh kongsikan bersama kami di ruang komen.


7 Kondom Berduri Terbaik & Popular Di Malaysia Tahun Ini, Suami Mesti Guna!

Carian kata kunci kondom berduri terbaik Malaysia memang sangat tinggi di internet. Usah susah hati lagi, kami akan menyenaraikan beberapa jenama yang paling popular pada tahun ini!

Untuk mendapatkan lebih banyak informasi tentang Kesihatan Seksual, anda boleh klik
di sini
.

Jenis kondom berduri kini makin digemari ramai

Seperti mana ramai sedia maklum,
 terdapat pelbagai jenis kondom
 yang tercipta sesuai keperluan seksual individu termasuk kondom berduri, berperisa, beraroma dan banyak lagi jenis lain.

Buat anda yang mungkin belum tahu, kondom jenis ini memiliki permukaan yang seakan berduri, bergigi atau bergerigi namun tidak terlalu tajam sehingga
 boleh mencederakan alat kelamin
.

Selain mempunyai kemampuan untuk mengelakkan kehamilan luar jangka, kondom jenis ini juga mampu meningkatkan
kenikmatan dan kepuasan seksual
 dek permukaannya yang luar biasa itu.

Serupa dengan kondom jenis lain
, kondom berduri terbaik dipercayai bakal mengurangkan risiko kehamilan luar jangka kira-kira 90% ke 99% bergantung kepada penggunaan masing-masing!

“Permukaan kondom yang ‘tajam’ dan ‘tebal’ juga mungkin akan membantu lelaki yang ada masalah ejakulasi pramatang
 agar dapat bertahan lebih lama
ketika bersenggama,” jelas Pakar Seks Hubungan, Dr Prima Progestian.

Kondom berduri terbaik & paling popular di Malaysia!

Sebenarnya, ada banyak jenama kondom berduri terbaik dan popular di pasaran seperti berikut:

Kondom berduri terbaik #1.
Durex Sensation

Pertama, syarikat gergasi pengeluar kondom dunia
Durex
 telah mengeluarkan sejenis produk iaitu
Durex Sensation
yang hadir dengan sejumlah ideal bintik-bintik timbul pada ‘badan’ kondom!

Bintik ini wujud pada bahagian badan kondom dengan tujuan
 untuk lebih merangsang klitoris
 dan kawasan dalam faraj pada titik stimulasi atau sensitiviti terbaik di saat hubungan seksual.

Dalam pada itu, ia juga telah disahkan selamat digunakan melalui ujian elektronik dan dermatologi makmal selain
mempunyai pelincir silikon semula jadi
 yang sesuai untuk semua individu.

#2.
Playsafe Easy Pack Dotted Condoms

Playsafe
juga telah mengeluarkan satu produk kondom yang mempunyai bintik-bintik pada badan kondom dengan tujuan memberi lebih keghairahan kepada pasangan ketika hubungan seksual.

Apa yang lebih menarik, produk ini menggabungkan lubrikasi dan fleksibiliti yang hebat selain ada
ruangan ideal untuk takungan air mani
 di samping bentuk anatomik sesuai untuk semua orang.

Kalau anda rasa kondom ini masih lagi kurang ‘
power
‘, pertimbangkan produk yang ada di bawah pula.

#3.
Playsafe Easy Pack Ribbed Dotted Condoms

Satu lagi produk kondom keluaran
Playsafe
yang hampir sama, ia juga memiliki bintik-bintik pada badan kondom di samping lubrikasi, fleksibiliti, ruang air mani serta bentuk anatomik di atas.

Apa yang mungkin sedikit berbeza adalah ia hadir dengan dua
bearing
di muncung kondom lantas mampu
 memberikan dua kali ganda keghairahan
 hubungan kepada diri sendiri serta pasangan.

Oh, tidak lupa juga bahawa kedua-dua produk
Playsafe
 ini boleh membuat kalian tahan lebih lama.

#4.
Top Feel Dotted Rubber Latex Condom

Diperbuat daripada getah bergred premium, kondom ini memberikan pelindungan yang amat baik daripada kehamilan luar jangka
serta jangkitan kelamin (STD)
 yang berbahaya buat kalian.

Selain mempunyai duri atau bintik untuk
kenikmatan dan kepuasan seksual
, ia turut mengandungi pelincir silikon dan sudah menjalani ujian elektronik dan dermatologi bagi keselamatan anda.

Uniknya, getah gred tinggi yang digunakan mampu memberikan fleksibiliti tahap maksimum dan ini sangat penting bagi membolehkan ia kekal utuh melekat pada zakar tatkala beraksi di ranjang!

#5.
Care WOW Supertank Dotted

Mempunyai sedikit persamaan dengan kondom-kondom di atas tadi, produk ini memiliki satu keistimewaan di mana kondom dari syarikat
Care
ini
mempunyai rasa dan bau vanila
.

Ia mempunyai bintik timbul di badan kondom selain lulus ujian elektronikal sekali gus menjadikan ia kondom yang amat sesuai untuk digunakan bagi keghairahan pasangan ketika hubungan.

Sedikit tip penting buat kalian: Gunakan pelincir dari jenis cecair kerana pelincir dari jenis minyak, losyen atau krim bakal menjejaskan kualiti getah
 lantas akan merosakkan kondom
 tersebut.

#6.
Nulatex TOPI Dotted Condoms

Dihasilkan di Malaysia, kondom ini turut menggunakan bahan getah semula jadi bergred premium selain memiliki
bau dan rasa yang neutral
 dan tidak meloyakan atau meresahkan pengguna.

Lebih menarik, ia juga disahkan selamat melalui ujian elektronik serta didaftarkan dengan MMDA bersama dengan pelincir semula jadi dari jenis silikon bagi hubungan yang jauh lebih lancar.

Kebaikannya yang lain tentu sahaja mampu mencegah kehamilan luar jangkaan, jangkitan kelamin dan menambahkan lagi kenikmatan serta kepuasan di saat
anda dan pasangan bersetubuh
.

#7.
P’Sang Big G Dot Buttercup Condom

Kondom berduri terbaik di Malaysia yang terakhir datang dengan bintik dan perisa pisang, sesuai dengan nama produknya selain diperbuat daripada
getah semula jadi yang licin dan lutsinar
.

Keistimewaan kondom ini berbanding produk-produk di atas tadi adalah ia memiliki bintik-bintik dengan saiz besar sekali gus dapat memberikan keghairahan seksual yang paling maksimum.

Sama dengan setiap produk tadi, ia juga hadir dengan pelbagai saiz, jadi anda boleh pilih yang sesuai dengan alat kemaluan anda.

Konklusinya, wujud banyak produk kondom berduri terbaik dan popular di pasaran negara kita lantas memberikan kalian
lebih banyak pilihan
 dalam usaha mendapatkan hubungan seks terbaik!


Sering Sakit Dada Tapi Tidak Tahu Sebabnya? Awas, Mungkin Ada Masalah Pada Hempedu!

Kadangkala, kita semua mungkin pernah berasa
sakit dada secara tiba-tiba sahaja
 tanpa tahu apa sebab ia terjadi.

Ia sering kali dikaitkan dengan organ penting dalam tubuh badan manusia seperti jantung dan paru-paru, namun pundi hempedu selalu sahaja dilupakan dan diabaikan.

Persoalannya, benarkah masalah pada pundi hempedu boleh mengakibatkan sakit dada?

Jadi mari kita semua sama-sama ikuti artikel ini untuk tahu jawapannya dengan lebih lanjut!

Apa itu pundi hempedu?

Sebelum pergi dengan lebih mendalam lagi, adalah wajar untuk kita semua berkenalan dengan organ yang kurang popular ini terlebih dahulu.

Untuk pengetahuan anda,
pundi hempedu (gallbladder) adalah sejenis organ yang berbentuk seperti buah pir dengan kepanjangan sekitar 4 inci.

Ramai yang tertanya dan terfikir di manakah sebenarnya keberadaan organ ini. Ia terletak di bawah organ hati pada bahagian kanan atas perut.

Ia menyimpan hempedu (
bile
) – sebatian yang dihasilkan oleh hati untuk mencerna lemak serta membantu tubuh badan menyerap vitamin dan nutrien larut dalam lemak.

Jika pundi hempedu sihat, proses ini akan berlaku tanpa rasa sakit atau tidak selesa.

Pun begitu, jika berlaku sebarang masalah pada pundi hempedu, ia akan menjejaskan fungsi atau mewujudkan masalah sakit hempedu dan ketidakselesaan.

Apa masalah pundi hempedu?

Segala jenis masalah kesihatan yang menjejaskan fungsi organ ini akan dianggap sebagai penyakit pundi hempedu dan ia termasuklah:

#1. Keradangan pundi hempedu

Lebih dikenali sebagai kolesistitis (
cholecystitis
), ia akan menjadi masalah kesihatan akut (jangka masa pendek) atau kronik (jangka masa panjang).

Keradangan kronik adalah hasil daripada beberapa serangan kolesistitis akut dan akan merosakkan organ ini sehingga tidak mampu berfungsi dengan baik.

#2. Batu hempedu

Gallstones
 adalah batuan kecil dan keras yang terbentuk di pundi hempedu dan ia boleh berkembang tanpa dikesan selama bertahun-tahun lamanya.

Batuan ini boleh menyebabkan pelbagai masalah seperti keradangan, kesakitan dan jangkitan selain juga boleh mengakibatkan kolesistitis akut.

#3. Nanah hempedu

Segelintir pesakit batu hempedu mungkin mengalami nanah pada organ tersebut dan keadaan sakit hempedu ini dikenali sebagai
empyema
.

Nanah atau abses yang terhasil daripada gabungan sel darah putih, bakteria dan tisu mati boleh menyebabkan sakit perut yang sangat teruk.

#4. Jangkitan pada saluran

Jangkitan saluran organ ini akan berlaku apabila salurannya tersumbat.

Umumnya, rawatan yang tersedia berkesan jika jangkitan dijumpai lebih awal dan jika tidak, ia boleh merebak serta mungkin membawa maut.

#5. Pundi hempedu berlubang

Jika dibiarkan terlalu lama sebelum rawatan, batu yang wujud di dalam organ ini boleh mengakibatkan pundi berlubang sekali gus mengancam nyawa.

Sekiranya tidak dikesan dengan lebih awal, jangkitan perut berbahaya boleh berkembang dan merebak dengan begitu teruk.

#6. Polip

Ia merupakan pertumbuhan tisu abnormal yang kebiasaannya bersifat jinak atau bukan kanser. Dalam kebanyakan kes, polip bersaiz kecil dan ia tidak mendatangkan bahaya.

Namun, polip bersaiz besar mungkin perlu dikeluarkan secara pembedahan sebelum ia berkembang menjadi barah atau menyebabkan masalah kesihatan lain.

#7. Kanser

Sakit hempedu melibatkan kanser ini adalah sangat jarang berlaku.

Namun jika lambat dikesan dan dirawat, ia boleh merebak ke organ yang lain dengan sangat cepat.

Masalah organ ini boleh buat sakit dada?

Baiklah, sekarang kita semua sudah tahu apa itu pundi hempedu dan masalah pundi hempedu yang boleh terjadi.

Kini kita berbalik semula kepada persoalan utama artikel ini iaitu adakah masalah organ ini boleh buat sakit dada.

Jawapannya adalah ya! Bagaimana?

Untuk pengetahuan anda, masalah batu hempedu akan mengakibatkan
rasa sakit dan senak pada bahagian dada
 terutamanya di sebelah kanan bawah dada atau sebelah kanan atas abdomen.

Ini kebiasaannya akan berlaku selepas penderita batu hempedu makan dan minum terutamanya sajian yang mengandungi kandungan lemak yang sangat tinggi.

Bagi mengelakkannya daripada berlaku dan berulang, sila jauhi segala sajian makanan atau minuman yang mengandungi lemak tinggi.

Selain itu, sila rawat segala masalah pundi hempedu anda terlebih dahulu ya?

Rawat masalah berkaitan sebelum terlambat

Perkara paling utama yang kalian perlu tahu adalah sama ada diri anda mempunyai sebarang masalah mengenai organ ini ataupun tidak.

Berikut adalah antara simptom berkaitan penyakit melibatkan organ kecil ini:

Sakit pada bahagian dada

Sakit pada bahagian perut

Mual-mual

Muntah-muntah

Demam menggigil

Perubahan pergerakan usus

Perubahan dalam air kencing

Penyakit demam kuning

Individu dengan sebarang gejala penyakit ini disarankan untuk mendapatkan rawatan susulan.

Jika ada kebimbangan atau keraguan tentang masalah kesihatan yang dialami, lakukan pemeriksaan dengan doktor bertauliah dan elakkan daripada sekadar menggunakan perkhidmatan Dr. Google okay!


Umur Muda Tapi Nampak Tua, Semuanya Berpunca Dari 9 Makanan Ini, Jangan Ambil Selalu!

Makanan bertindak untuk memberikan tenaga kepada badan agar anda lebih bertenaga dalam melaksanakan tugasan seharian anda. Namun, tahukah anda bahawa terdapat beberapa jenis makanan yang menyebabkan muka nampak tua? Tidak percaya? Ikuti artikel ini untuk mengetahui apakah makanan yang menyebabkan muka tua sebelum usia.

Untuk mendapatkan lebih banyak info tentang Sihat Pada Usia Emas, sila dapatkannya
 di sini.

Makanan penyebab muka nampak tua:

#1. Manis, bergula

Makanan manis dan mengandungi
tinggi kandungan gula
 bukan sahaja boleh menjejaskan kesihatan, malah ia juga menyebabkan anda kelihatan lebih berusia daripada usia sebenar anda dengan kemunculan kedutan pada kulit.

Antara makanan yang harus dihadkan pengambilannya adalah seperti donut disaluti krim, kek dan gula-gula.

#2. Alkohol

Pengambilan secara sederhana mungkin memberikan
manfaat kepada jantung,
 tetapi meminumnya secara berlebihan boleh mempercepatkan proses penuaan.

Malah kesan alkohol juga amat berbahaya kepada hati – toksin yang wujud dalam hati boleh menyebabkan pelbagai masalah berkaitan kulit seperti
jerawat, dan kedutan,
 serta mengurangkan keanjalan kulit.

Minuman beralkohol juga tidak baik kerana boleh menyebabkan dehidrasi.

#3. Garam

Makanan yang mengandungi garam pada jumlah yang tinggi
 merupakan makanan penyebab muka nampak tua.

Antara contoh makanan yang tinggi kandungan natrium adalah seperti kerepek kentang, makanan dalam tin.

Garam akan menyimpan air dan kesannya boleh kelihatan pada mata yang bengkak.

Sebaiknya elakkan makanan yang tinggi kandungan garam untuk mengurangkan risiko anda menjadi kembung dan berkedut.

#4. Kesan terbakar

Pasti anda pernah melihat atau memakan hidangan bakar atau panggang, di mana pada daging atau ayam yang dipanggang itu kelihatan tompokan hitam kesan terbakar atau dipanggil
charred
 atau
black char.

Namun, makanan seperti ini merupakan antara makanan penyebab muka nampak tua.

Ia mengandungi hidrokarbon pro-radang (
pro-inflammatory hydrocarbon)
 yang boleh menyebabkan kolagen pada kulit anda rosak.

Anda masih boleh memakan makanan yang dipanggang, cuma hindari dari memakan bahagian yang terbakar tersebut.

#5. Daging diproses

Antara jenis makanan yang menyebabkan muka tua sebelum usia ialah makanan yang diproses.

Sosej, bakon atau daging burger merupakan antara makanan yang terkandung sulfit (
sulfide)
 dan bahan pengawet  lain yang boleh
mencetuskan keradangan pada kulit
 dan mempercepatkan penuaan.

Malah, produk makanan sebegini juga tinggi kandungan garam.

#6. Daging merah

Memakan lebih daging merah, seperti daging lembu, boleh menjejaskan keupayaan badan untuk menghasilkan kolagen – yang membantu menjadikan kulit lebih muda, anjal dan sihat.

Daging merah mengandungi kandungan lemak tepu tinggi yang boleh membawa kepada masalah
penyakit jantung
, strok dan beberapa jenis kanser.

#7. Makanan bergoreng

Salah satu makanan yang menyebabkan muka tua sebelum usia ialah makanan bergoreng. Makanan seperti kentang goreng dan ayam goreng pastinya merupakan antara makanan segera kegemaran ramai.

Namun, sebarang makanan yang digoreng dalam minyak boleh menambahkan keradangan pada seluruh badan dan merupakan antara makanan penyebab muka nampak tua.

Pengambilan makanan bergoreng dengan terlalu kerap meningkatkan
kandungan kolesterol tidak sihat LDL
 dan mengurangkan kandungan kolesterol baik HDL – sekali gus meningkatkan risiko penyakit jantung.

Semak cara mengira kalori menggunakan
kalkulator BMR
 kami di sini.

#8. Makanan pedas

Benarkah makanan pedas menjadi makanan penyebab muka nampak tua?

Walaupun ada pendapat yang mengatakan makanan pedas baik untuk kesihatan, namun, ia juga boleh membuatkan anda kelihatan lebih berusia berbanding usia sebenar anda – terutama kepada individu wanita yang
 sedang mengalami menopaus.

Bagi individu yang menghidapi rosacea –  keadaan yang menyebabkan kulit kemerahan – makanan pedas hanya akan memburukkan lagi keadaan kulit anda.

#9. Kafein

Salah satu makanan yang menyebabkan muka tua sebelum usia ialah minuman berkafein.

Minuman yang berkafein, adalah bersifat diuretik – ia menolak atau menyingkirkan air dari dalam badan yang boleh menyebabkan dehidrasi dan mengurangkan kelembapan badan yang boleh mengakibatkan kerosakan pada kulit sekali gus menjadikan anda kelihatan lebih berusia.


Tak Banyak Beza Demam COVID-19 & Demam Biasa, Sebab Itu Anda Perlu Lakukan Ini!

Wabak virus korona yang boleh menyebabkan demam selesema kini telah menyerang lebih daripada 70,000 individu di seluruh dunia. Apakaha perbezaan demam biasa dan COVID 19?

Kematian hampir mencecah 2,000 mangsa dan peratusan kematian berada pada 2.5%.

Ia jauh lebih rendah jika dibandingkan dengan wabak sindrom pernafasan akut teruk (SARS) dan
sindrom pernafasan timur tengah (MERS)
 yang turut disebabkan oleh virus korona.

Walaupun Pertubuhan Kesihatan Sedunia (WHO) telah mengesahkan bahawa 4 daripada 5 individu yang terjangkit akan mengalami simptom ringan, peningkatan kes hari demi hari masih lagi membimbangkan.

Statistik di Malaysia adalah seperti berikut:

[covid_19]

Artikel ini akan cuba menghuraikan perbezaan demam biasa dan COVID 19, teruskan pembacaan!

Untuk mendapatkan lebih banyak info tentang coronavirus di Malaysia, sila dapatkannya di sini.

Gejala demam virus novel korona vs gejala demam selesema biasa

Antara simptom yang disenaraikan oleh Pusat Kawalan Penyakit Berjangkit (CDC) bagi individu yang dijangkiti dengan virus novel korona adalah demam, batuk dan sesak nafas.

Masa inkubasi (jarak masa di antara waktu jangkitan dan simptom pertama) virus tersebut pula di antara 2 hingga 14 hari.

Oleh sebab itulah pengesan termal yang digunakan di lapangan terbang untuk menyaring individu yang mempunyai simptom demam dianggap tidak berkesan.

 Ini berikutan
mereka yang berjangkit boleh tidak menunjukkan simptom dan dalam masa yang sama menyebarkannya tanpa disedari
.

Jadi, apakah beza demam biasa dan COVID? Sebenarnya, tidak banyak.

Beza demam biasa dan covid adalah, mereka yang mempunyai jangkitan wabak tersebut kebiasaannya mempunyai sejarah perubatan yang jelas.

Ini bermakna, mereka pernah pergi ke
lokasi yang tular wabak virus novel korona seperti wilayah Hubei
 atau pernah bergaul dengan individu yang disahkan positif wabak.

Baca juga:

Walau bagaimanapun, maklumat itu tidak selalunya tepat. Mereka yang mempunyai sejarah perubatan sebegitu berisiko tinggi untuk mengalaminya, tidak bermakna mereka memang akan mendapat wabak.

Oleh sebab itulah, pemeriksaan kesihatan perlu disuaikan dengan keputusan ujian makmal.

Perintah kuarantin hanya akan dikeluarkan sekiranya individu tersebut mendapat keputusan positif untuk wabak tersebut.

Gejala demam yang dialami oleh mereka yang mendapat wabak ini juga mempunyai suhu yang tinggi (melebihi 38
o
C).

Mereka yang demam selesema biasa seringkali mempunyai suhu badan yang kurang daripada 38
o
C.

Walau bagaimanapun perkara tersebut tidak boleh dijadikan sebagai panduan memandangkan jangkitan virus cenderung untuk menyebabkan anda mengalami demam panas bersuhu tinggi.

Kebanyakan perbezaan yang sering diuar-uarkan berkaitan dengan demam tidak mempunyai ketepatan klinikal.

Ini bermakna,
seseorang individu itu boleh hadir tanpa demam dan dia disahkan positif virus novel korona
.

Oleh sebab itu penting untuk anda berjumpa dengan doktor jika mengalami gejala selesema.

Adakah demam jangkitan virus novel korona boleh disembuhkan?

Jika anda beranggapan bahawa pengambilan ubat Panadol boleh menghilangkan simptom demam, ia tidak tepat.

Ubat tersebut hanya boleh melegakan demam virus novel korona buat seketika waktu.

Apabila kesannya sudah hilang dan jangkitan belum sembuh, demam tersebut akan datang semula.

Pembaca perlu faham bahawa simptom demam bagi sesuatu jangkitan hanya boleh disembuhkan apabila jangkitan tersebut sembuh.

Setakat ini tiada vaksin atau ubat antiviral yang dapat menghindarkan atau merawat mereka yang terjangkit
.

Tujuan pemberian ubat demam adalah bagi memberikan keselesaan kepada pesakit sementara sistem pertahanan badan giat melawan virus novel korona. Kaedah kawalan simptom ini dipanggil sebagai rawatan konservatif.

Baca juga:

Saintis Kata Ubat Anti Radang Boleh Terukkan Simptom COVID-19, Tapi…

Tiada Simptom Tak Bermakna Anda Bebas Covid-19, Hati-hati Dengan Penyebar Virus Dalam Diam!

Ia sering diberikan kepada penyakit yang tidak serius atau boleh sembuh dengan sendirinya.

Usah risau, jika berlaku sesuatu yang tidak diduga, anda akan dirawat mengikut kepada keadaan klinikal semasa. Mereka yang positif virus novel korona bukan sahaja akan dikuarantin malah dipantau dengan rapi.

Banyak syarikat terkemuka di seluruh dunia seperti Johnson & Johnson dan Novavax sudah mula mencipta vaksin dan ubat antiviral yang boleh digunakan sebagai rawatan virus novel korona.
Namun, proses tapisannya mungkin memakan masa.

Jika anda dikuarantinkan di rumah, pastikan anda menjaga kebersihan diri dan pakai topeng muka ketika di luar rumah.

Adakah wabak virus novel korona boleh dibendung?

Pada awal bulan Februari lepas, pakar-pakar di seluruh dunia pernah membuat andaian bahawa jangkitan ini akan reda sebelum April.

Jangkaan tersebut dibuat berikutan penurunan jumlah kes positif semenjak akhir bulan Januari.

Namun begitu, pada pertengahan bulan Februari, dunia dikejutkan dengan 15,000 kes positif baharu dalam masa satu hari yang ternyata mengubah perspektif saintis berkenaan dengan persoalan bilakah wabak ini akan tamat.

Sebuah pusat penyelidikan di Amerika Syarikat pernah meramalkan jumlah mereka yang dijangkiti adalah melebihi 100,000 individu ketika kes positif hanya direkodkan pada angka 25,000.

Perkara ini mengesahkan bahawa kes positif yang dipaparkan pada ruangan
live update
 tidak mengambil kira akan jumlah mereka yang dijangkiti tetapi tidak menunjukkan simptom.

Suasana panik di China terus berlaku terutamanya di saat viralnya video konspirasi di laman sesawang YouTube.

Pihak berkuasa di seluruh dunia sedang bertungkus-lumus menyediakan alternatif bagi membendung jangkitan ini secepat mungkin.

[mc4wp_form id=’115319″]

Konklusi

Jika anda mengalami simptom selesema dan demam, pastikan anda mendapatkan rawatan kesihatan.
Basuh tangan secara kerap menggunakan sabun dan air dan amalkan etika batuk/bersin yang betul
.

Kalaulah setiap individu mampu bekerjasama melakukan apa yang disarankan oleh pihak berkuasa, maka proses membendung penularan virus novel korona akan menjadi lebih mudah.

https://www.facebook.com/HelloDoktorMY/videos/636390957112360/

#HelloHealthGroup, #hellodoktor, #HelloHealthCoronaVirus


Nak Elak Pergi Gim Sepanjang PKPP Ini? Apa Kata Lakukan Meditasi Berjalan, Mudah & Banyak Manfaat

Terdapat pelbagai variasi meditasi yang boleh diamalkan seperti berjalan. Berita baiknya ada banyak manfaat meditasi berjalan yang bagus untuk kesihatan.

Memahami tentang meditasi berjalan

Sebelum mengetahui mengenai manfaat meditasi berjalan kepada tahap kesihatan, apa kata anda fahami tentang meditasi ini terlebih dahulu, okay?

Meditasi berjalan berasal daripada agama Buddha dan boleh digunakan sebagai
 1 kaedah latihan kesedaran
.

Mengamalkan meditasi menawarkan banyak manfaat. Ia membantu anda berasa lebih stabil, seimbang dan tenang.

Di samping itu, meditasi berjalan juga membantu mengembangkan kesedaran berbeza tentang persekitaran, badan dan pemikiran.

Umumnya, semasa melakukan meditasi ini, anda akan berjalan secara bulatan atau pergi dan balik pada 1 garisan.

Anda juga boleh melakukan meditasi ini dengan
berjalan kaki
 pada jarak yang lebih jauh.

Ayunan langkah secara perlahan dan bergantung kepada teknik tertentu. Contoh meditasi berjalan seperti:

Kinhin

Theravada

Vipassana

Manfaat meditasi berjalan untuk kesihatan

Meskipun kerajaan mengumumkan kebenaran untuk ke gimnasium sepanjang pelaksanaan Perintah Kawalan Pergerakan Pemulihan (PKPP) yang berlangsung 10 Jun 2020 hingga 31 Ogos 2020 ini, namun anda boleh melakukan alternatif lain.

Selain ke gimnasium, ada cara yang lebih mudah untuk anda bersenam, iaitu dengan mencuba meditasi ini.

Anda boleh melakukannya di taman atau di persekitaran rumah.

Tidak mahu mencuba kerana tidak percaya berjalan boleh memberikan kelebihan pada kesihatan? Tidak mengapa.

Berikut 10 manfaat meditasi untuk kesihatan perlu anda tahu. Mungkin selepas ini anda berminat mencubanya.

 Meningkatkan aliran darah

Meditasi berjalan lazimnya dilakukan oleh individu yang selalu duduk bagi tempoh masa lama.

Amalan tersebut membantu melancarkan aliran darah terutamanya pada bahagian kaki. Ia juga mengurangkan
kelesuan atau keletihan badan
.

 Bantu sistem penghadaman

Berjalan selepas makan adalah cara baik
meningkatkan fungsi pencernaan
. Ini khususnya jika anda berasa terlalu kenyang.

Pergerakan yang dilakukan dapat membantu makanan bergerak lebih lancar melalui saluran penghadaman dan mencegah
masalah sembelit
.

 Mengatasi kegelisahan

Jika anda sering berdepan tekanan dan mencari cara sesuai untuk mengurangkannya, jom lakukan meditasi berjalan!

Terdapat kajian pada individu dewasa menunjukkan bahawa manfaat meditasi berjalan yang digabungkan dengan meditasi lain berkesan mengurangkan
simptom kegelisahan
.

Perubahan paling ketara adalah pada peserta yang melakukan tafakur sebelum berjalan atau sebaliknya. Setiap sesi meditasi memperuntukkan masa 10 minit sahaja.

 Melancarkan peredaran gula dalam darah

1 kajian kecil berkaitan kelebihan meditasi kepada tahap kesihatan mencadangkan amalan berjalan memberikan kesan positif pada tahap gula dalam darah
pesakit diabetes jenis 2
.

 Mengurangkan kemurungan

Seiring peningkatan usia, anda amat disarankan untuk kekal aktif. Melakukan
senaman secara berkala
 dapat mengekalkan tahap kecergasan dan meningkatkan mood.

Kecergasan dan mood, antara aspek paling berisiko untuk merudum apabila anda semakin berusia.

1 kajian pada 2014 menunjukkan individu lebih berusia akan kurang mengalami
simptom kemurungan
 apabila melakukan meditasi berjalan 3 kali seminggu untuk tempoh 12 minggu.

Bukan itu sahaja, tahap kesihatan melibatkan fungsi tekanan darah dan kecergasan juga semakin baik.

 Memperbaiki kesejahteraan

Jika boleh, cuba lakukan meditasi berjalan sambil dikelilingi alam semula jadi, seperti di taman.

Secara tidak langsung dapat memberikan manfaat meditasi berhubung kait dengan kesejahteraan diri secara keseluruhan. Ia juga membuatkan anda berasa seimbang.

Berjalan di taman dengan dikelilingi
pokok dan tumbuhan hijau
 juga menjadikan anda lebih santai serta meningkatkan aktiviti otak.

 Menjadikan senaman lebih menyeronokkan

Menggabungkan aspek ketenangan dan kesedaran dalam rutin kecergasan pastinya menjadikan senaman lebih menyeronokkan dan menyenangkan.

Individu yang melakukan senaman
berjalan kaki
 selama 10 minit sambil mendengar lagu yang menenangkan mendapati aktiviti itu menjadi lebih seronok.

Sekali gus ini menunjukkan minda yang tenang memberikan lebih inspirasi untuk bersenam.

 Meningkatkan tahap kreativiti

Berada dalam pemikiran dan minda yang tenang membolehkan anda untuk lebih jelas dan fokus pada apa yang ingin dilakukan. Keadaan itu dapat mendorong kreativiti.

Anda boleh cuba meneroka untuk melihat bagaimana tahap kesedaran tinggi membantu dalam menyelesaikan masalah atau memberikan idea baharu yang kreatif.

 Meningkatkan keseimbangan

Dalam kajian pada 2019 menunjukkan manfaat meditasi berjalan kepada wanita berusia dapat menggalakkan keseimbangan dan koordinasi pergelangan kaki lebih baik.

Amalan berjalan kaki itu melibatkan kesedaran pergerakan pada kaki dan pergelangan kaki semasa berjalan perlahan.

 Memperbaiki kualiti tidur

Untuk mendapatkan kebaikan senaman kepada kesihatan, ia tidak memerlukan aktiviti fizikal berintensiti tinggi.

Kajian mencadangkan senaman sederhana secara berkala dapat memberikan kesan positif kepada
kualiti tidur
.

Dapatkan manfaat meditasi dalam kehidupan seharian

Mungkin pada permulaan, anda tidak suka lakukan meditasi berjalan.

Tetapi semakin anda berlatih, walaupun untuk jangka masa yang pendek, anda akan semakin menyukainya.

Lama-kelamaan, anda boleh mengaplikasikan tahap kesedaran dan ketenangan yang sama dalam setiap aktiviti harian.


Selain Kanser, Ada 8 Sebab Payudara Sebelah Kiri Rasa Sakit! No. 3 Punca Paling Lazim

Ramai wanita yang mengalami sakit pada kawasan payudara sebelah kiri dari masa ke masa. Tetapi, kenapa payudara sakit?

Selalunya ia berlaku disebabkan hormon. Namun, dalam kes yang lebih jarang berlaku, sakit payudara boleh menandakan sesuatu yang lebih serius.

Jika anda mengalami sakit payudara, jangan risau, anda tidak berseorangan.

Malah, sakit payudara yang juga dikenali dengan nama
mastalgia
 merupakan sesuatu yang lazim berlaku dan merangkumi 45-70% lawatan ke hospital yang berkaitan dengan masalah payudara.

Jika anda ingin tahu lebih lanjut, mari baca kupasan kami dalam artikel di bawah!

Kenapa payudara sakit? Mungkin ini sebabnya!

Berita baiknya ialah kebanyakan kenapa payudara sakit bukan bersifat kanser
 (benign).
 Selalunya, ia berkait rapat dengan perubahan hormon di dalam badan ataupun pemakaian
bra
 yang tidak betul.

Tetapi, bilakah anda perlu risau dan berjumpa doktor? Di bawah kami senaraikan beberapa punca kenapa payudara sakit untuk semakan anda.

1. Kenapa p
ayudara sakit disebabkan hormon

Perubahan hormon merupakan punca nombor 1
 yang menyebabkan wanita mengalami sakit payudara.

Selalunya, payudara akan mula sakit 3 hingga 5 hari sebelum datang haid. Kesakitan tersebut akan berakhir apabila haid bermula.

Walau bagaimanapun, ini bergantung kepada umur anda. Jika anda berusia 24 tahun, masalah ini mungkin berkait rapat dengan hormon.

Namun, wanita yang berusia 70 tahun tidak mengalami sebarang perubahan hormon. Oleh sebab itu, sakit pada bahagian payudara perlulah diperiksa oleh doktor secepat mungkin.

2.
Ada luka pada kawasan payudara

Seperti kawasan lain pada tubuh badan anda, payudara juga boleh terluka ketika bersukan ataupun selepas mengalami kemalangan jalan raya.

Jika payudara anda mengalami bengkak yang teruk, berwarna merah dan terasa panas, pastikan anda berjumpa doktor secepat mungkin. Ini
merupakan tanda jangkitan
 dan perlu dirawat dengan segera.

3. Kenapa p
ayudara sakit disebabkan baju dalam

Tanpa sokongan yang baik, ligamen yang memegang payudara boleh menjadi ‘penat’ dan sakit. Akibatnya, payudara akan mulai kendur dan sakit.

Pemakaian
bra
 yang betul
amat penting lebih-lebih lagi ketika bersenam.
 Pastikan anda memakai baju dalam yang boleh memberikan sokongan pada payudara anda.

Selain itu, pastikan saiznya juga betul!

4.
Mungkin sakit dada

Kadangkala, kenapa payudara sakit yang anda alami sebenarnya berpunca daripada sakit otot atau inflamasi di kawasan tulang rusuk.

Selalunya, ia mungkin berlaku apabila terdapatnya retakan atau
trauma pada kawasan dada disebabkan pukulan atau kemalangan.

5.
Sakit payudara disebabkan sedang menyusu

Jika anda sedang menyusukan anak, ini mungkin
punca sakit payudara yang anda alami.
 Sebagai contoh, anda mungkin rasa sakit di kawasan puting disebabkan posisi menyusu yang tidak betul.

Selain itu, rasa sakit payudara tersebut mungkin terjadi disebabkan kulit puting yang kering dan merekah atau mengalami jangkitan.

6.
Anda mengalami jangkitan

Wanita yang menyusukan anak berisiko untuk mengalami jangkitan pada kawasan payudara mereka. Jangkitan yang dikenali dengan nama
mastitis
 ini juga boleh berlaku kepada wanita biasa.

Jangkitan selalunya disusuli dengan simptom seperti demam, rasa sakit, serta kulit yang merah dan bengkak pada kawasan payudara.

7.
Sakit payudara disebabkan kesan sampingan ubat

Ada beberapa jenis ubat-ubatan yang boleh menyebabkan sakit payudara sebagai kesan sampingan. Oleh sebab itu, cuba berbincang dengan doktor anda mengenai ubat-ubatan yang anda terima.

Antara ubat-ubatan yang mempunyai kesan sampingan ini ialah:

Oxymethone
 untuk merawat anemia.

Chlorpromazine
 untuk merawat kondisi mental yang pelbagai.

Diuretik untuk membantu meningkatkan urinasi.

Terapi hormon seperti pil kontraseptif dan sebagainya.

Digitalis
 untuk kegagalan jantung.

Methyldopa
 untuk merawat tekanan darah tinggi.

8.
Anda mempunyai sista payudara

Salah satu tanda sista ialah
munculnya benjolan pada kawasan payudara.
 Walau bagaimanapun, bukan semua sista bersifat kanser. Namun, semua sista perlulah diperiksa oleh doktor.

Untuk melakukan diagnosis, doktor mungkin akan mencadangkan agar anda
melakukan mamogram,
ultrasound
 atau
aspiration
(mengeluarkan cecair daripada sista tersebut).

Jika sista tersebut tidak mendatangkan apa-apa masalah, anda mungkin tidak memerlukan apa-apa rawatan.

9.
Sakit payudara kadangkala tanda kanser

Kanser payudara jarang menyebabkan kesakitan. Tetapi, kanser radang payudara selalunya akan menyebabkan rasa sakit, namun ia jarang berlaku.

Simptom untuk kanser radang payudara
 selalunya muncul secara tiba-tiba dan berlaku dengan pantas. Kanser ini juga akan menyebabkan payudara menjadi:

Kemerah-merahan atau bertukar warna.

Bengkak atau menjadi berat.

Sakit.

Kulit di sekitar payudara juga akan mula berlubang-lubang seakan-akan kulit limau.

Kesimpulan

Semoga artikel ini dapat menjawab persoalan anda mengenai ‘kenapa payudara saya sering sakit?’.

Walaupun kebanyakan kes sakit pada kawasan payudara merupakan sesuatu yang tidak serius, anda masih perlu bercakap dengan doktor mengenai kerisauan anda.

Selain itu, sesiapa sahaja yang mengalami benjolan pada kawasan payudara perlu berjumpa doktor dengan kadar yang segera dan melakukan ujian untuk mengenal pasti sama ada ia bersifat kanser ataupun tidak.